Ko je arapski biznismen koji kupuje Milan ⋆ Balkan PlusBalkan Plus\nKo je arapski biznismen koji kupuje Milan\nItalijanski mediji jutros prenose kako je arapski biznismen Fawaz Alhokair prvi u redu kandidata da postane novi vlasnik Milana.\nNakon što je sedmostruki prvak Evrope “pao u ruke” anonimnog i kontraverznog kineskog biznismena Yonghonga Lija, loše stvari se dešavaju po Milan na terenu, pa se tako uloženih 200 miliona u pojačanja nije isplatilo.\nDug Lija prema Elliot Grupi ne može čekati, pa će tako ovaj američki fond preuzeti kontrolu nad Rossonerima i onda ga prodati, a kandidata već ima.\nKako prenosi dobro obaviještena “Telelombardia”, arapski milijarder Fawaz Alhokair već je ostvario kontakte i započeo nekoliko projekata u samom Milanu. Riječ je o čovjeku koji, prema “Forbes”-u, raspolaže sa 1.31 milijardom dolara i spreman je sa svojom grupacijom ući u projekat Milana.\nZa razliku od aktuelnog vlasnika Milana (predstavio se u medijima kao vlasnik rudnika, ali je “The New York Times” otkrio da je riječ o fantomskoj firmi), Alhokairovo vlasništvo nije šala i on je vlasnik, na tim prostorima dobro poznatog, Alhokair Groupa, koji ima 19 tržnih centara širom svijeta.


Posetite onlajn događaj: Novi trendovi u zaštiti šećerne repe - Zid - ADAMA SRB d.o.o | Agroklub.rs\nPosetite onlajn događaj: Novi trendovi u zaštiti šećerne repe\nAktuelna epidemiološka situacija nas je sprečila da se zajedno okupimo i podelimo sa vama nova saznanja. Na polju kulture šećerne repe u protekloj godini došlo je do značajnih izmena u primeni pesticida. Budućnost nam donosi promenu osnovnih principa zaštite i samim tim, nalaže novu, održivu strategiju u borbi protiv ekonomski najznačajnijih korova i bolesti šećerne repe.\nKompanija ADAMA ima nova rešenja koja nude jednaku ili,u nekim slučajevima, bolju i efikasniju zaštitu ove kulture. Odlučili smo da podelimo sa vama važne informacije o našim novim proizvodima, kao i rezultate i stavove najeminentnijih stručnjaka na polju ove kulture u našoj zemlji.\nUkidanja određenih aktivnih materija (desmedifam, hlorotalonil, propikonazol…), došlo je do povlačenja nekih preparata sa našeg tržišta sa primenom u usevu šećerne repe. Ovo je dovelo je do značajnih izmena u principim zaštite ove ratarske kulture.\nPogledajte video prezentacije na ovom LINKU koje smo pripremili za vas, a nakon toga možete da se registrujete i dobijete prateći propagandni materijal u sklopu predavanja.\nVođeni idejom da vam damo najbolju preporuku u zaštiti vašeg useva od ekonomski najznačajnijih korova i bolesti, dva najeminentnija stručnjaka i poznavaoca u oblasti zaštite šećerne repe, predstaviće nova rešenjima i nove pristupe u zaštiti šećerne repe.\nEminentni predavači govore o zaštiti šećerne repe\nKako zaštititi šećernu repu od korova i nakon izbacivanja aktivne materije desmedifam govoriće naučni savetnik Instituta za ratarstvo i povrtarstvo Novi Sad, dr Goran Malidža. Dok će direktor Istraživačko-razvojnog centra Sunoko i viši naučni saradnik Instituta za zaštitu bilja i zaštitu životne sredine Beograd, dr Nenad Trkulja predstaviti nove trendove u zaštiti šećerne repe gljive Cercospora beticola, prouzrokovača ekonomski najznačajnije bolesti ove kulture.\nPredstavićemo vam novo rešenje za suzbijanje korova u usevu šećerne repe i novi osnovni herbicid Powertwin kompanije ADAMA. Upoznaćemo vas sa inovativnim fungicidom Spyrale, koji u svom sastavu ima apsolutno nov molekul za naše tržište, što ga čini značajnim sa aspekta antirezistentne strategije. Moćnu kariku i osveženje u programu zaštite šećerne repe od gljive Cercospora beticola.\nKako prisustvovati onlajn prezentaciji?\nNadamo se da su informacije koje smo vam predstavili bile korisne i da će vam, tokom ove prelazne godine, pomoći u postavljanju planova za zaštitu kultura i sprovođenju nove strategije u borbi protiv korova i bolesti. Takođe, nadamo se da su činjenice izložene u prezentacijama otklonile svaku sumnju da su nova rešenja jednako efikasna: sa gubitkom određenih aktivnih materija došlo je do promene u postavci sredstava za zaštitu bilja, ali je efikasnost ostala i dalje na visokom nivou.\nZa dodatne savete, naše kolege vam uvek stoje na raspolaganju za sve nedoumice oko primene preparata kao i za terensku konsultaciju: http://bit.ly/ADAMAkontakt


BEOGRAD DOBIJA 17 NOVIH VRTIĆA Tender vredan skoro 10 miliona evra, "Blic" vam otkriva LOKACIJE budućih obdaništa\n12.04.2019. 11:43 > 16:45\nGrad Beograd bi u narednom periodu mogao da dobije čak 17 novih vrtića, na osam opština, a da se ne radi o apstraktnim planovima i predizbornim planovima svedoči i podatak da je raspisan tender za izradu tehničke dokumentacije, ali i njihovu izgradnju!\nMapa gde će biti novi vrtići\nKako stoji u tenderskoj dokumentaciji za javnu nabavku čiji je naručilac Direkcija za građevinsko zemljište i izgradnju Beograda, naručioci će zaključivati pojedinačne ugovore po sistemu "Projektuj - Izgradi - Ključ u ruke". Vrednost okvirnog sporazuma je 1,12 milijardi dinara sa PDV-om, ili nešto manje od 10 miliona evra.\nPlanirane lokacije za izgradnju novih vrtića su:\n1. Kombinovana dečija ustanova u ulici Miloja Zakića, Čukarica\n2. Dečija ustanova 2 u naselju Miljakovac, Ulica Borska, Rakovica\n3. Kombinovana dečija ustanova u naselju Braće Jerković, Voždovac\nBudući vrtić na Bežanijskoj kosi\n4. Predškolska ustanova u naselju Kumodraž u Kumodraškoj ulici, Voždovac\n5. Predškolska ustanova u naselju Mirjevo I, Mirjevski bulevar, Zvezdara\n6. Kombinovana dečija ustanova u III MZ Bežanijska kosa, Novi Beograd\n7. Kombinovana dečija ustanova u Ulici Tomasa Edisona u Sremčici, Čukarica\n8. Predškolska ustanova u Novogradskoj ulici, Zemun\n9. Kombinovana dečija ustanova 3 u Ulici Pavla Vujisića u Altini, Zemun\n10. Kombinovana dečija ustanova u Bloku 30, Novi Beograd\n11. Kombinovana dečija ustanova u Bloku 8A, Novi Beograd\n12. Kombinovana dečija ustanova u Bloku 7A, Novi Beograd\n13. Kombinovana dečija ustanova u Bloku 62 - prostorno funkcionalna celina 18, Novi Beograd\n14. Predškolska ustanova u naselju Medaković, ul. Borivoja Stefanovića, Voždovac\n15. Kombinovana dečija ustanova 1 uz ulicu Pavla Vujisića u Altini, Zemun\nBudući vrtić u Bloku 30\n16. Predškolska ustanova u naselju Borča II, ul. Užička, Palilula\n17. Kombinovana dečija ustanova u Obrenovcu, Obrenovac\nKako se može videti na slikama koje su dostupne u tenderskoj dokumentaciji, radi se o pojedinim lokacijama koje su napuštene, ali i drugim na kojima se nalaze nelegalni objekti koji bi bili srušeni.


Miloš Tomić upisao je 12 poena za Klek Srbijašume, Branko Roljić dodao je sedam, dok su Zoran Ateljević i Radovan Providžalo zabeležili po pet poena.\nPazarci će u sledećem kolu igrati protiv Sparataka u Ljigu, a Klek Srbijašume će dočekati Ribnicu.\nSpartak je u Inđiji savladao istoimenog domaćina sa 3:0. U ostalim utakmicama ovog kola, Vojvodina je u Novom Sadu pobedila ekipu Radničkog sa 3:0, Crvena zvezda je u Kraljevu istim rezultatom dobila Ribnicu, a Niš je na svom terenu bio bolji od Partizana sa 3:2. Na vrhu tabele su Vojvodina i Niš, koji imaju po četiri pobede i poraz, a sa utakmicom manje prate ih Novi Pazar i Crvena zvezda (3/1).


Protestna šetnja radnika „Želvoza“ – Semendria\nProtestna šetnja radnika „Želvoza“\n29. oktobar 2011. DRUŠTVO – Prošlo je pola godine otkako je, posle dvomesečnog štrajka zaposlenih, poništen privatizacioni ugovor sa dotadašnjim većinskim vlasnikom, rumunskim konzorcijumom „Grampet-Remar“, a u „Želvozu“ se nije mnogo toga promenilo. Tako barem tvrde iz Sindikalno radničkog pokreta, koji je ovog petka organizovao protestnu šetnju zaposlenih u smederevskom remonteru šinskih vozila.\nPrema rečima Saše Milovanovića, prvog čoveka SRP-a, ne zna se ko je u gorem položaju od oko hiljadu i po radnika u „Želvozu“, oni koji rade ili oni koji su na plaćenim odsustvima. Novoimenovani direktor Novica Davidović, koji je na čelo fabrike došao letos, kaže Milovanović, rekao im je da ga ne zanimaju dugovi prema radnicima koji su nastali za vreme rumunskog upravljanja fabrikom.\n– Nisu nam isplaćene plate zbog kojih smo i krenuli u štrajk koji je doveo do raskida ugovora s Rumunima, za januar, februar, mart, april, maj. Junska plata je isplaćena selektivno, nisu je dobili svi radnici, u julu se to ponovilo, avgustovska isplata je kompletno nezakonita. Radnici koji su na plaćenim odsustvima primaju po 8.000 dinara, a pitanje je i koliko će to dugo trajati, jer direktor kaže da će biti isplaćeni kad se „steknu uslovi“ – opisuje šta ih je nateralo da izađu na ulice Milovanović.\nU protestnoj šetnji Smederevom bilo je stotinak radnika „Želvoza“. Bilo bi ih više da je poslovodstvo koje, kako kažu u SRP-u, „skraćuje plate“ pristalo da skrati za sat-dva radno vreme drugoj smeni. Tako su učestvovali samo oni koji su u 14 časova završili smenu.\n« Manje saobraćajnih nesreća\nNa utakmicu Partizan-Smederevo samo sa godišnjom kartom »


Investicije u BiH duplo manje nego kod komšija - Zenicablog\nInvesticije u BiH duplo manje nego kod komšija – Bosna i Hercegovina je u 2018. godini imala ukupno 408,9 miliona eura direktnih stranih investicija, rečeno je “Nezavisnim” u Agenciji za promociju stranih ulaganja (FIPA).\nKako bismo uporedili nivo direktnih stranih investicija sa susjedima, na stranicama agencija za promociju stranih ulaganja Srbije i Hrvatske našli smo podatke za 2017. godinu. U obje zemlje su direktne strane investicije u 2017. godini bile značajno veće nego u BiH. Naime, prema podacima Centralne banke Hrvatske, u 2017. godini bilo je više od milijardu eura, dok je do jula prošle godine taj nivo iznosio gotovo 850 miliona eura.\nU Srbiji je, prema podacima Razvojne agencije Srbije, u 2017. godini zabilježeno ukupno milijardu eura stranih investicija. Najviše pojedinačnih projekata, prema njihovim podacima, dolazi iz Velike Britanije, a slijede Njemačka, Francuska, Holandija, Rusija, Španija i Turska. Prema podacima za Srbiju, više od 70 odsto svih investicija dolazi iz zemalja EU. U Razvojnoj agenciji Srbije, čak, tvrde da je zahvaljujući stranim investicijama u zemlji direktno zaposleno oko 320.000 ljudi.\nTagovibih ekonomija firme investicija komsije stranci


Veče za deklasiranja, Niksi razbili Sakramento, Irving bolji od Duranta\nVeče između subote i nedelje u NBA ligi obeležile su ubedljive pobede: Niksi su Sakramento deklasirali sa 120:81, Golden Stejt Finiks sa 113:93, a Minesota Nju Orleans sa 115:86. Klivlend je bio bolji od Oklahome sa 115:110, San Antonio od Vašingtona sa 96:86, dok je Portland savladao Jutu sa 105:99.\nČak 13 poena zvezda "Kavalirsa" postigla je u poslednja tri minuta, čime je prelomio utakmicu i doneo pobedu timu.\nPonižavajuć poraz Niksi su naneli Kingsima. Stodemajer je postigao 21 poen, uz 10/10 iz igre, a neverovatna serija 38:4 presudila je Sakramentu već u prvom poluvremenu. Smit je postigao 25 poena, dok je za Sakramento isti učinak imao Damarkus Kazins, uz devet skokova.\nLider Minesote u pobedi nad Hornetsima bio je Dante Kaningem sa 18 poena (9/9 iz igre), Peković je dodao 14 za prekid serije od šest uzastopnih poraza. Za asistencije bio je raspoložen Riki Rubio, podelio je sedam lopti. U poraženom timu Dejvis je imao 18 poena, Lopez 16, i njih dvojica su jedini sa dvocifrenim učinkom.\nSan Antonio izašao je na kraj sa Vašingtonom, a Tim Dankan sa povredom. Imao je problema sa levim kolenom, proveo nepunih 14 minuta u igri uz osam poena, a do pobede tim je vodio Parker sa 19 poena i 12 asistencija. U Vašingtonu Džon Vol je bio najefikasniji sa 21 poenom, a falilo mu je jedno dodavanje za dabl-dabl.\nPortland je savladao Jutu uz pomoć rezervista. Nolan Smit je došao do rekorda sezone sa 13 poena, a najefikasniji je bio Demijan Lilard sa 23 poena. Hikson je zabeležio dabl-dabl sa 21 poenom i 11 skokova, a Batumu je samo dodavanje falilo za tripl-dabl, imao je 12 poena i 11 uhvaćenih lopti.\nRendi Foje je u trećoj deonici održao Jutu sa 10 poena, ukupno je postigao 23, a Pol Milsap je imao 18, uz pet asistencija i osam skokova.


Naslovna/Privreda/Prodana zgrada Banke Srpske i Banjsko rekreativni centar Srpske Toplice (Šeher)\nKako je stečajna upravnica Banke Srpske Mirjana Golić zakazala za danas novu licitaciju za prodaju imovine na kojoj su potencijalni kupci mogli da kupe glavnu zgradu banke u Banjaluci sa opremom za 5,09 miliona KM.\nDanas su potencijali kupci, objekat u Banjaluci, kao i onaj u Bihaću, mogli da kupe po 40% nižoj cijeni od procijenjene.\nPoslovna zgrada banke u Banjaluci procijenjena je na 8,48 miliona KM, dok je procijenjena vrijednost zgrade sa opremom u Bihaću 1,97 miliona KM tako da najniža cijena po kojoj će ona moći da bude prodana iznosi 1,18 miliona KM.\nNa prodaju je ponuđen i Banjsko rekreativni centar Srpske Toplice (Šeher) po minimalnoj cijeni od 1,08 miliona KM. Osim cijene, potencijalni kupac Banjsko rekreativnog centra mora da ispuni i druge uslove, među kojima su, stavljanje objekta u funkciju, zapošljavanje radnika, kao i uslov kojim se obavezuje da pet godina ne može prodati ovaj centar.\nOsim ovih objekata banka je na prodaju ponuditi i brojne druge nekretnine, ali i pokretnu imovinu.\nCentralna zgrada Banke Srpske prodana je za 5,2 miliona konvertibilnih maraka. Kupila ju je Firma „ABC Finance“.\nBanjsko rekeativni centar Srpske Toplice zakupio je za 1,8 miliona maraka Zavod za fizikalnu medicinu i rehabilitaciju “Dr. Miroslav Zotović” iz Banjaluke.\n“Podani su i objekti Banke Srpske u Krupi i Bihaću, kao i ostala sitna oprema”, kaže Mirjana Golić, stečajna upravnica Banke Srpske.\nUkupna vrijednost ostvarena prodajom imovine na licitaciji je preko 7 miliona maraka.


RTS :: Meta traži od političara da prođu test mentalnog zdravlja\nRegion Meta traži od političara da prođu test mentalnog zdravlja\nutorak, 02. jul 2019, 12:32 -> 12:41\nMeta traži od političara da prođu test mentalnog zdravlja\nPredsednik Albanije Iljir Meta smatra da albanski političari, posebno oni koji se nalaze na najvišim državnim funkcijama treba da prođu kroz test stanja mentalnog zdravlja.\nMeta je, govoreći o političkoj krizi u Albaniji, istakao, između ostalog, da je lično spreman da uradi test na narkotike.\n"Oni koji pretenduju da budu na političkim funkcijama, posebno oni koji su na čelu najvažnijih državnih institucija, obavezno moraju da prođu test stanja mentalnog zdravlja", rekao je Meta, preneli su albanski mediji.\nUpozorio je da višemesečna politička kriza u toj zemlji zahteva rešenje i poručio da je u interesu Albanaca, koji žele da ostvare svoje pravo na izbor da, opšti izbori, uključujući i predsedničke, budu održani 13. oktobra.\nMeta je rekao da je spreman da se suoči sa socijalistima aktuelnog premijera Edija Rame, koji su, kako kaže, već otvorili procedure za njegovo smenjivanje.\n"Ja ću se kandidovati za predsednika, a Rama nek objavi kandidaturu koga želi i to će rešti ovu krizu", rekao je Meta, prenela je prištinska Gazeta Ekspres.\nRekao je da ne traži da Rama ode sa premijerske pozicije, ali je istakao da u Albaniji postoji "paralelna država".\nZahvalan je, kako je istakao, Albancima koji nisu upali u zamku građanskog sukoba.\n"To nije nova zamka, to je zaplet koji nije zasnovan na principima demokratije, niti na vrednostima EU i NATO-a kojima je u srcu demokratija. To je zamka zasnovana na principima 'dubokog stanja' čiji je cilj potpuno zarobljavanje države", ocenio je Meta.\nProvera mentalnog zdravlja se vrši za nas vozače ali za političare ne.\nMektić Vučiću na Tviteru: Kako su samo bila fina tri dana bez tebe


Raskrsnica na kojoj je došlo do obračuna\nKako nezvanično saznajemo prvo je došlo do svađe u jednom kafiću, a zatim su muškarci nastavili raspravu na ulici. Nakon pucnjave, jedan mladić je pronađen na stepeništu parkića između brojeva 22 i 22a, odakle je prevezen u Urgentni centar, dok je drugi povređeni otrčao u zgradu u ulici Vidikovački venac.\nPUCNJAVA U RAKOVICI Muškarac (29) preminuo u Urgentnom centru\nMesto obračuna na Vidikovcu\nAja Ovi navijaci rada su ofarbali trotoar i to samo par metara od policije! A jos gore da pucaju, ubijaju se i ulecu u stanove isto samo par metara od policije! Pa koga vi cuvare kad vam sve to rade pred nosom?!?!?!\nGradjanin Svaki dan pucnjave,ranjavanja,ubista,radi se svasta,niko se izgleda ne boji kazni,korupcija uzela maha,sve moze da se plati i "zavrsi" ,dobar advokat nije onaj ko poznaje materiju,nego sudiju,i tako...Srbija.\nDno Oce li sad zandarmeria, ronioci, BIA, CIA krenuti u resavanje slucaja? Cekamo izjavu predsednika, bez njega ionako nista nema smisla...\nIvan Uzas... Svako vece ista prica, a kao pun Vidikovac policije.... Sramota na 10m od glavne stanice policije, puca se ko na divljem zapadu\naaa U istom kaficu pre par meseci je ubijen i onaj satro navijac\nLacron Mladici od 30 godina, da nije mladost ludost krivac ovde?\nKolporter Raspad sistema !!!\nBojan Stefanoovićuuu moraš da preuzmeš odgovornost ! pusti tvoju statistiku država nam postaje divlji zapad .... svakodnevna ubistva i ranjavanja...\nppp Nesmem vise da kazem da sam navijac,ljudi ce pomisliti svasta...\nsrba Srbija ...


Borik dobio novi košarkaški teren (FOTO) - mojKontakt portal - Radio Televizija Kontakt\nBorik dobio novi košarkaški teren (FOTO)\nNaselje Borik u Banjaluci dobilo je novi košarkaški teren, koji je donirala kompanija „Mozzart“ u okviru akcije „Sto terena za jednu igru“.\nTeren nosi ime po proslavljenoj košarkašici nekadašnje Jugoslavije Slađani Golić, koja je rekla da je ponosna na ovaj gest i da ga doživljava jako emotivno.\n–Košarka je bila cijeli moj život. Moja misija je, s obzirom na to da nisam trener, da okupim omladinu, da budem primjer i obećavam da ćemo na ovom terenu praviti turnire i igrati košarku – kazala je ona i poručila svim mladim i sportistima da je moguće ostvariti svoj san, kao što je ona ostvarila svoj da bude na Olimpijadi.\nGradonačelnik Draško Stanivuković, koji je prisustvovao otvaranju terena, zahvalio je kompaniji „Mozzart“, ali i svim drugim društveno odgovornim kompanijama koje u gradu realizuju ovakve i slične projekte.\n–Ovo je nedostajalo naselju Borik, koje je sada dobilo jedan kvalitetno urađen teren gdje mladi mogu da se okupljaju i bave sportom – kazao je on i dodao da će Grad dodatno urediti ovaj prostori parkom.\nIdeja je, kako je naglasio, da se zelene površine po svim naseljima oplemene drvećem, parkovima, stazama, dječijim igralištima, teretanama i sl.\nOvom prilikom, pozvao je i druge kompanije da se uključe u akciju grada, odaberu naselje i zelenu površinu koju žele da urede.\nZahvalio je i Slađani Golić što i dalje motiviše sve mlade da se bave sportom, prije svega, košarkom.\nKada je riječ o narednim projektima uređenja sportskih terena, gradonačelnik je najavio projekat uređenja prostora oko OŠ „Branko Radičević“ u naselju Starčevica kako bi mališani tog naselja imali i otvorene terene za druženje i rekreaciju.\nU ime kompanije „Mozzart“, rukovodilac Direkcije korporativnih poslova Selma Salkanović kazala je da ova kompanija nastavlja sa kampanjom gradnje terena, te da je danas otvoren drugi teren u Banjoj Luci, a 86. u okviru akcije „Sto terena za jednu igru“.\n–Teren smo posvetili Slađani Golić jer smatramo da je to ona svojim uspjesima zaslužila. Poklon je i svim košarkašicama i košarkašima grada Banje Luke – naglasila je ona.\nNakon prijateljske utakmice ekipa ŽKK Mladi Krajišnik i ŽKK Orlovi, na teren su izašli igrači prijavljeni za šutiranje trojki. Za svaki koš kompanija „Mozzart“ doniraće 100 KM, a ukupan fond ići će u humanitarne svrhe.\nRusija i Kina predale nacrt rezolucije za ukidanje ovlašćenja visokog predstavnika u BiH\nSusret oca i otetog sina nakon 24 godine rasplakao svijet (VIDEO)


Vakcina, alkohol i korona virus: Da li sme da se pije posle imunizacije - Ozonpress :: internet portal\nOd kada se u Rusiji pojavila navodna informacija da ljudi koji primaju vakcinu Sputnjik skoro dva meseca ne bi trebalo da konzumiraju alkohol, mnoge je i u Srbiji počelo da kopka pitanje – da li će čašica rakije uz ručak ili krigla piva u kafiću morati da pričeka dok traje vakcinisanje?\n„Meni to niko nije pomenuo kada sam došao da primim vakcinu. Samo mi je rečeno da tog dana ne dižem ništa teško, bez fizičkog napora i da odmorim“, kaže Aleksandar Lapaducović iz Zaječara za BBC na srpskom.\n„To se ne odnosi na jednu čašicu dnevno, već se verovatno misli na neke veće doze, ali da Rusi nisu hteli sada da preciziraju šta je velika, a šta mala doza, pa su tako formulisali“, objašnjava za BBC na srpskom imunološkinja i docentkinja na Medicinskom fakultetu u Beogradu Emina Milošević.\nMilošević kaže da prilikom vakcinisanja do sada „nije bilo striktnih preporuka“, osim da ne treba „ekscesivno da se pije“ (pijenje 60 grama alkohola u jednoj prilici).\nIpak, dodaje da bi i kod RNK vakcina veća količina alkohola dovela do toga da se lipidne partikule – čestice koje štite RNK i omogućavaju mu da uđe u našu ćeliju – „ponašaju drugačije“.\n„Odnosno da se zbog alkohola iz njih oslobodi RNK“, kaže doktorka.\nProfesorka Medicinskog fakulteta u Beogradu i članica Kriznog štaba – doktorka Tanja Jovanović izjavila je za Blic da ako su u pitanju „alkoholičari s oštećenjem jetre, umesno je da se u periodu imunizacije uzdržavaju od alkohola.\n„U svim ostalim slučajevima dozvoljena je umerena upotreba alkohola“, dodala je virusološkinja.\n„Ali nije problem kada je reč o manjim količinama, da se popije čaša ili dve vina dnevno. To niko ne brani“, izjavio je doktor Boljević za Novosti.\n„Dvojica mojih kolega iz kancelarije je takođe vakcinisano, ali ni njima to niko nije pominjao“, kaže on.\nIpak, rešio je da, „iako mu ništa nije rečeno“, ne pije alkohol dok ne primi drugu dozu.\n„Zbog epidemiološke situacije trenutno izbegavam da se viđam sa ljudima, a i nemam neku naviku da pijem, tako da ću bez velike muke da izdržim još dvadesetak dana do druge vakcine“, osmehujući se zaključuje Aleksandar.\nGolikova je, međutim, savetovala da se „ograniči“ upotreba alkohola, što mnoge medije nije sprečilo da ovaj savet pojačaju rečima „potpuna zabrana“.\n„Ako želimo da imamo zdravlje i zaštitnu reakciju, moramo dati telu priliku da ga formira. I zato, ni pre, ni posle, ni umesto, ni tokom… ništa“, – mirno je rekla Popova na pitanje radija „Komsomolskaja Pravda“.\n„To je samo razumno ograničenje konzumiranja dok telo ne formira vlastiti imunološki odgovor na infekciju korona virusom“, rekao je novinarima akademik Aleksandar Ginzburg, direktor Centra Gamalei.\n„Veruje se da može uticati na proizvodnju specifičnog imuniteta, antitela i ćelija protiv odgovarajućih antigena u vakcinama“, rekao je Nikolaj Krjučkov, imunolog i generalni direktor organizacije za istraživanje ugovora Clinical Excellence Group.\n„Bolje je da ga uopšte ne koristite tokom ovog perioda. Ali ako ga koristite, onda za muškarce – do 30 grama (čistog) alkohola nedeljno, za žene – manje, 25 ili 27″, dodao je.\n„Unos alkohola tokom vakcinacije nije zabranjen“, usprotivila se Antonina Oblasova, šefica nevladine organizacije za kolektivni imunitet, koja promoviše vakcinaciju među Rusima.\n„Konzumacija alkohola nije procenjena kao promenljiva u velikom kliničkom ispitivanju faze 3″, rekla je za Heltlajn.\n„I ne tražimo od ljudi da se uzdrže od alkohola u periodu vakcinacije“, rekla je ona.\nIako još nema konkretnih podataka o alkoholu i vakcini protiv korona virusa, „većina dostupnih podataka o tome kako alkohol utiče na imuni sistem i odgovori vakcina sugerišu da ljudi, uopšte, treba da izbegavaju prekomerno pijenje i obilno pijenje u vreme vakcinacije „, rekao je.\n„U idealnom slučaju, alkohol u velikim količinama treba izbegavati najmanje nedelju dana pre prve doze i mesec dana posle druge doze.“\n„Oni koji umereno uživaju u alkoholu imaju tendenciju da pokazuju bolju proizvodnju antitela i citotoksični (CD8) odgovor T-ćelija“, rekao je Kristofer Tompson.\n„Pored toga, umerena konzumacija alkohola može povećati količinu antivirusnih citoksina ili malih hemijskih prenosnika koji pomažu u koordinaciji imunološkog odgovora.“\nZaključak je, rekao je Tompson, da za ljude koji retko piju ili piju umereno, nema potrebe – iz imunološke perspektive – da promene veliki deo onoga što rade kada dobiju vakcinu protiv Kovida-19.\n„Čaša vina ili pivo ne bi trebalo da naruši odgovor na vakcinu i, zapravo, može malo da poboljša odgovor tela“, rekao je.\nProfesorka Šina Krukšank sa Univerziteta u Mančesteru je izjavila da „moraš imati imuni sistem koji radi tip-top da bi imao dobar odgovor na vakcinu, te ako piješ noć pre ili odmah potom, to nimalo neće pomoći“.\n„Nema dokaza da će, ukoliko popijete jedno pivo ili čašu vina nekoliko dana posle vakcinisanja, to omesti vaš imunološki odgovor ili zaštitu usled vakcine“, rekao je Vilijam Mos, izvršni direktor Međunarodnog centra za pristup vakcinama pri Univezitetu Džons Hopkins, za američki Insajder.\n„Kada se tako nešto izloži na jedan takav ekstreman način, po mom mišljenju to zapravo šteti javnom zdravlju“, dodao je Mos.


Beograd - Stranica 1151 od 1191 - Dnevni list Danas\nPočetna » Beograd » Page 1151\n„Metro na vodi“ otvorio sezonu rečnih krstarenja\nUz večeru, živu muziku i veselu atmosferu Beograđani od prošlog vikenda mogu da uživaju na noćnim krstarenjima brodovima preduzeća „Metro na vodi“. Brodovi kreću od Zemunskog keja,prolaze pored Novobeogradskog keja, Velikog ratnog ostrva, SC „25.maj“, Nebojša kule, Kalemegdana, Ušća, zatim pored Savskog pristaništa, Saborne crkve, Brankovog mosta, Starog savskog mosta, Gazele, Ade Ciganlije, Ade Međice i Gardoša.\nPiše: DanasOnline 15. 4. 2008.\nĐILAS: Nema budućnosti bez EU\nĐILAS: Kandidat za gradonačelnika Beograda Dragan Đilas izjavio je juče da bi Sporazum o stabilizaciji i pridruživanju EU mogao da bude potpisan „sutra ujutru“, ali da najpre za to Brisel mora dati saglasnost. – Ako nama (iz koalicije „Za evropsku Srbiju“) bude ponuđen, biće potpisan – rekao je Đilas u sedištu Demokratske stranke u telefonskom razgovoru sa građanima Srbije.\nOd najvećeg globusa do sunčevog sata\nProglašenjem dobitnika Nagrade grada Beograda za 2007. godinu na svečanoj sednici Skupštine grada, sutra počinju „Dani Beograda“. Proslava traje četiri dana, a u skladu sa pobedničkim konceptom autora Slaviše Savića, „Beograd je svet“ svaki dan posvećen je jednoj strani sveta i zemlji.\nRačunari za verne putnike\nGradsko saobraćajno preduzeće „Beograd“, u cilju interaktivnog odnosa sa mladim putnicima i njihovog motivisanja za korišćenje pretplatnih markica, sutra će sprovesti akciju „Personalni računar za vernog putnika“. Tako će računar biti dodeljen po jednom osnovcu, srednjoškolcu i studentu.\nBez vode u četvrtak podavalska naselja\nZbog planiranih radova na vodovodnoj mreži na potezu od Resnika do crpne stanice Ripanj, u četvrtak, 17. aprila, od 10 do 20 sati, bez vode će ostati potrošači u podavalskim naseljima: Beli Potok, Zuce, Pinosava, Gorani, Stepašinovac, Čaršija i Feroplast – Vrčin. Stabilizacija snabdevanja vodom očekuje se do ponoći.\nOmladinski časopis „Zona“ (Zvezdarske omladinske novine i aktuelnosti) prvi je časopis, koji su napravili učenici 10 srednjih škola sa područija opštine Zvezdara. – Ideja je bila da se napravi jedan opštinski časopis, viđen očima mladog čoveka. U saradnji sa opštinom Zvezdra pokrenut je ovaj projekat.\nDo 3. maja u pripravnosti\nGrejna sezona, koja je počela 15. oktobra, zvanično se završava danas. Međutim „Beogradske elektrane“ će, prema Odluci o isporuci toplotne energije, biti obavezne da do 3. maja greju stanove u slučaju da prosečna dnevna temteratura vazduha bude niža od 12 stepeni Celzijusa. Inače, tokom protekle zime, zbog konstantno niskih temperatura koje nisu prelazile nulti podeok Celzijusove skale, „Elektrane“ su svoje korisnike, odnosno više od 260 hiljada stanova zagrevale u neprekidnom režimu više od 35 dana.\nKako žena da pokrene biznis\nUdruženje građana Hera, uz finansijsku pomoć Sekretarijata za privredu i Komisije za sprovođenje postupka finansiranja projekata za podsticanje zapošljavanja na teritoriji grada Beograda, realizuje projekat „Beogradske pionirke“ koji predviđa uspostavljanje prvog ženskog poslovnog inkubatora po uzoru na slične modele iz zemalja Evropske unije.\nDirekcija za javni prevoz od danas će izmeniti trase pojedinih autobuskih linija. Tako će linija 67 od ulice Proleterske solidarnosti saobraćati tom ulicom, Trećim bulevarom i ulicom Omladinskih brigada do Bloka 70a. Na taj način trasa je produžena i poboljšan je prevoz za žitelje pored Save.\nPiše: R. V. B. 15. 4. 2008.\nZa prevoz invalida 51 milion dinara\nGradskom saobraćajnom preduzeću „Beograd“ će za prevoz osoba sa invaliditetom ove godine iz budžeta grada biti izdvojen 51 milion dinara. Kombi vozilima prevoziće se članovi Udruženja distrofičara, Saveza za dečju i cerebralnu paralizu, Udruženja obolelih od multiple skleroze, Udruženja paraplegičara i Saveza slepih.\nZbog planiranih radova na vodovodnoj mreži u Golsvordijevoj ulici, sutra, od osam do 14 sati bez vode će ostati potrošači u sledećim ulicama: Golsvordijeva i Baba Višnjina između Krunske i Kičevske ulice. Dodatne informacije na telefon Kol centra 3 606 606.\nOd Beograda ka prigradskim naseljima od sinoć saobraćaju autobusi sa noćnim polascima, saopšteno je iz Službe za informisanje Skupštine grada.\nPiše: B. V. K. B. R. B. Č. B. 12. 4. 2008.\nZavršetak obnove Doma omladine krajem leta\nDom omladine u kojem su u toku radovi na rekonstrukciji juče je posetio ambasador SAD u Beogradu, Kameron Manter.\nAmerički ambasador je podsetio da su radovi na rekonstrukciji ovog zdanja, počeli nakon što su Beograđani u januaru 2007. godine izabrali da donacija SAD od milion dolara, bude namenjena za obnovu ovog kultnog sastajališta mladih.\nPiše: DanasOnline 12. 4. 2008.\nOpština koja ima budućnost\nSvečanom akademijom u Hotelu Kontinental Opština Novi Beograd sinoć je obeležila Dan opštine – 11. april, koji je ove godine u znaku jubileja od 60 godina. Pored brojnih gostiju svečanosti su prisustvovali i v.d gradonačlenik Zoran Alimpić, ministar bez portfelja Dragan Đilas, ambasador Japana, Tadaš i Nagai, kao i predstavnici delegacija gradova Ksanti, Belfor, Karpoš, Banja Luka, Metlika.\nEkološki inspektori započinju kontrolu kućnih ljubimaca\nU toku ove sedmice gradska ekološka inspekcija započeće kontrolu načina izvođenja pasa poznatih vlasnika u centralnim gradskim parkovima. Inspektori će kontrolisati poštovanje propisa kojima je utvrđen način na koji su vlasnici pasa dužni da svoje ljubimce izvode u parkove i na ostale javne površine na teritoriji grada.\nPiše: DanasOnline 11. 4. 2008.\nTek sa 15 godina u školu\nŠkola za obrazovanje odraslih „Branko Pešić“ u Zemunu, jedna je od pet škola ovoga tipa na teritoriji Beograda. Postoji od 1969. godine, a trenutno ima oko 450 učenika, od kojih su 400 deca, uglavnom romske nacionalnosti iz nehigijenskih naselja (ispod Gazele, Zemun polja, Grmeča, sa Vojnog puta).\n1 … 1.150 1.151 1.152 … 1.191\nPredsednik SAD Donald Tramp tvrdi da ga je premijer Japana Šinzo Abe predložio za Nobelovu nagradu za mir https://t.co/YGqu3BBui3\nOpozicija na 11. protestu "Jedan od pet miliona" u Beogradu deli "Sporazum s narodom" građanima #1od5miliona\nPrelistavamo predratne listove #Vreme i #Pravda - 16. februar 1939. godine #Vestiizproslosti


Vreme 1577 Arhiva - Nedeljnik Vreme\nBroj: Vreme 1577\nOvdašnji organizovani kriminal povezan sa određenim strukturama vlasti odavno je prestao da bude samo problem Srbije: on se prelio i u zapadne zemlje, u kojima malo-malo pa padaju žrtve obračuna ovdašnjih mafijaških klanova ili se zaplenjuju narkotici u njihovom vlasništvu. Jedni tvrde da je upravo izvoz mafije ključni razlog za zaoštravanje kritičkog tona zapadnih institucija i javnosti prema Srbiji, dok drugi upozoravaju da se taj problem samo nakalemio na druge Vučićeve grehe\nNedim Sejdinović, Nemanja Rujević,\nŠta je sve do sada uradila i rekla Danijela Štajnfeld\nGrađanske inicijative su protiv odluke da se zelena površina pretvori u urbani prostor, struka nije. Šta će biti na kraju\n"Nikada u svom životu nisam imao nikakve ofšor račune. Sve što imam van Srbije je firma Multikom Open, koju sam otvorio u Švajcarskoj i koja je u stopostotnom vlasništvu istoimene firme registrovane u Srbiji, što sam u skladu sa zakonom prijavio Narodnoj banci Srbije"\nAlmir Bašović: Kreketanje, režija Aleš Kurt, Narodno pozorište Tuzla\nPredrag Krstić: Esej o primatu minimalnog. Prilog zasnivanju negativnog angažmana; Akademska knjiga, Novi Sad, Institut za filozofiju i društvenu teoriju, Beograd, 2020\nGrčka – Sunovrat ekonomije i nada u turizam\nSvaki talas sve gori\nZbog velike zavisnosti od turizma, koji je prošle godine zbog pandemije kolabirao, grčki BDP je u 2020. pao za 8,2 odsto, dok je dug porastao na nezamislivih 208 odsto BDP-a. Sve nade Grčka polaže u turističku sezonu koja bi, prema optimističnim najavama, trebalo da počne 15. maja. Mnoga preduzeća, međutim, do tada neće preživeti. Tako je 27 odsto prinudno privremeno zatvorenih preduzeća navelo da se posle pandemije neće ponovo otvoriti, a u sektoru ugostiteljstva taj postotak se penje na 42 odsto. To će u zemlji koja ionako ima najvišu stopu nezaposlenosti u EU dodatno drastično povećati broj nezaposlenih\nNovosti iz Coca-Cole\nRaiffeisen Bank International stavlja fokus na obnovljivu energiju


Šišarke poklanjaju istoimeni album prvenac\nponedeljak, 21. maj 2012., 17:04\nMlade snage srpske i regionalne rock scene, grupa Šišarke iz Zrenjanina, objavile su svoj prvi album i istovremeno plasirale novi video spot za pesmu "Samo svoj".\nKada se osvrnemo i pogledamo sve što smo do sada stvorili po pitanju muzike koju sviramo, album prvenac koji nosi naziv "Šišarke" jeste prva etapa i kamen temeljac za ono što tek sledi i što nas očekuje u godinama koje dolaze - ushićeno je rekao pevač Aleksandar Rakita, pri tome ističući zadovoljstvo - U ime celog benda mogu reći da smo prezadovoljni i presrećni da je naš album dobio svoj finalni oblik.\nAlbum na kome je zastupljen snažan zvuk obiluje jakim rifovima pomešanim sa elektronskim ritmovima, klavijaturama i semplovima, može se besplatno preuzeti sa sajta www.sisarke.com, a na svojim nastupima grupa će besplatno deliti CD primerke izdanja.\nIzlazak albuma prati i peti video singl "Samo svoj", snimljen u saradnji sa TMM produkcijom, čiju režiju potpisuje Mladen Stojanović.\nFokus Šišarki u narednom periodu biće na promociji debi albuma i koncertima što je potvrdio i Rakita: "Očekuju nas nastupi u okviru letnje turneje u svim gradovima regiona u kojima smo dobrodošli i u kojima ima ljubitelja muzike koju mi stvaramo".\nGrupa Šišarke oformljena je 2009. godine u Zrenjaninu i za razliku velikog broja drugih mladih sastava na svojim nastupima izvode isključivo autorske pesme. Postavu benda čine: Aleksandar Rakita (vokal), Zoran Radovanov (bubnjevi), Istok Radovanov (klavijature, sempler), Ivan Benović (gitara) i Filip Luburić (bas).


2020 - Stranica 3 od 3 - Sindikalna organizacija Rafinerije nafte Pancevo\n5 marta, 2020 od admin u SindikatAktuelno\nPostupak utvrđivanja radnih mesta na kojima se staž osiguranja računa sa uvećanim trajanjem, a čije je pokretanje inicirao Sindikat Rafinerije nafte Pančevo, uspešno je završen. Operaterima u Proizvodnji i Manipulaciji je time priznato pravo na beneficije, što će im doneti veću vrednost na tržištu rada, a poslodavcu kvalitetniju radnu snagu.\nPodsećamo da je Sindikat u kontinuitetu tražio da se za određena radna mesta u Bloku Prerada prizna pravo na beneficirani radni staž, iz razloga što su poslovi koje zaposleni obavljaju na tim radnim mestima posebno teški, opasni i štetni po zdravlje i pored toga što su primenjene sve opšte i posebne mere zaštite. Po ovom pitanju, Sindikat je održao niz sastanaka sa radnicima, koji su izneli svoje zahteve. Obrazložene inicijative za svako radno mesto su dostavljene poslodavcu, koji je uputio zahtev Fondu PIO u vezi sa poslovima na kojima se staž osiguranja računa sa uvećanim trajanjem kod poslodavca. Fond PIO je postupio po zahtevu i zajedno sa Institutom za zaštitu na radu a.d. Novi Sad je urađena analiza i evidencija radnih mesta na kojima se priznaje pravo na beneficirani radni staž. Članovi stručne komisije su 3. marta potpisali zapisnik, kojim je utvrđeno pravo na beneficije za napred navedena radna mesta.\nSindikat RNP će nastaviti sa insistiranjem da se postupak za utvrđivanje beneficiranih radnih mesta sprovede i u Energani, i u Vatrogasnoj brigadi, jer je stava da postoje opravdani razlozi da se na određenim radnim mestima staž osiguranja računa sa uvećanim trajanjem.\n23 januara, 2020 od admin u SindikatAktuelno\nSindikat Rafinerije nafte Pančevo je sa Udruženjem dobrih ljudi „Ognjište“ dogovorio osnivanje sindikalne sekcije „Ognjište“, što je još jedna sekcija koja će funkcionisati u okviru Sindikata, uz ranije osnovanu sekciju „Pajtosi“. Svi članovi Sindikata će biti u mogućnosti da popune Izjavu na osnovu koje će im se od ukupne mesečne neto zarade odbijati 200 dinara, na ime članarine za sekciju „Ognjište“.\nUdruženje dobrih ljudi „Ognjište“ osnovano je juna meseca prošle godine, sa sedištem u Pančevu. Jedan od osnivača Udruženja i predsednik je Slavko Radojčić, kolega iz Rafinerije nafte Pančevo. Od dana osnivanja „Ognjište“ sprovodi brojne humanitarne akcije, koje imaju za cilj prikupljanje pomoći socijalno ugroženim porodicama, teško oboleloj deci i starim licima. Tako su zahvaljujući „Ognjištu“ mnoga deca koja žive u lošim socijalnim uslovima obradovana novogodišnjim i božićnim poklonima. Pokloni su stigli i u Sigurnu kuću u Pančevu, na dečije odeljenje pančevačke bolnice, kao i u manastir Sveta Petka izvorska. Osnivanjem sindikalne sekcije ideja je da ova humana ideja dobije što širu podršku među kolegama iz Rafinerije, koji su tradicionalno poznati po humanosti i društvenom aktivizmu.\nSindikat Rafinerije nafte Pančevo, koji od početka podržava i pomaže aktovnosti „Ognjišta“, poziva sve svoje članove da se i sami uključe u rad ove sindikalne sekcije, kao i da potpisivanjem Izjave podrže humnitarne i plemenite akcije „Ognjišta“. Izjave se mogu potpisati svakog radnog dana u prostorijama SO RNP.\n10 januara, 2020 od admin u SindikatAktuelno\nPregovarački timovi Poslodavca i reprezentativnog sindikata (JSO NIS A.D.) su 26. decembra 2019. godine započeli razgovore o novom Kolektivnom ugovoru. Kolektivni ugovor koji se sada primenjuje ističe 3. marta 2020. godine.\nU januaru su planirane intenzivne pregovaračke aktivnosti, koje imaju za cilj dolaženje do najkvalitetnijeg akta. Predstavnici Sindikata će Poslodavcu izneti sva očekivanja zaposlenih i inicijative koje su radnici iznosili Sndikatu, a koje su u funkciji kako unapređenja položaja zaposlenih, tako i daljeg unapređenja poslovanja kompanije.\nSindikat Rafinerije nafte Pančevo će tokom trajanja pregovora blagovremeno informisati bazu i održavati direktnu komunikaciju sa članstvom, kako bi svaki član imao priliku da sa konstruktvnim predlozima doprinese postizanju najoptimalnijeg rešenja. Značaj Kolektivnog ugovora proizlazi iz činjenice da se ovim aktom radnicima obezbeđuju povlastice i znatno šira prava od minimuma koji obezbeđuje Zakon o radu.


Kako HP koristi web znacke i web osluškivace\nKako HP koristi web znacke i web osluškivace \n»Kako HP koristi web znacke i web osluškivace\t»Kako HP koristi web znacke i web osluškivace\nKompanija HP poštuje vašu privatnost\nKompanija HP i njene filijale poštuju vašu privatnost. Ova Izjava o privatnosti obaveštava vas o našoj praksi vezano za vašu privatnost i o izboru koji imate u vezi načina na koji se informacije o vama prikupljaju na internetu i kako se te informacije koriste. Ova izjava je dostupna na našoj početnoj internet stranici i na dnu svake internet stranice kompanije HP. Neke HP internet stranice imaju omogućen P3P, koji vam omogućava dodatnu kontrolu nad vašim ličnim informacijama. HP je osnivački sponzor programa o privatnosti Council of Better Business Bureau's BBBOnLine za sertifikaciju privatnosti. Praksa vezana za privatnost kompanije HP ispunjava zahteva Programa o privatnosti i mi sa ponosom prikazujemo BBBOnLine pečat o privatnosti.\nKompanija HP je takođe sama sertifikovala svoju politiku o privatnosti kao konsistentnu sa principima U.S.-E.U. Safe Harbor: obaveštenje, izbor, dalji transfer, pristup i preciznost, bezbednost i nadzor/primena. Više informacija o programu Safe Harbor Odeljenja za trgovinu SAD možete da pronađete na adresi http://www.export.gov/safeharbor/ . HP poseduje licencu TRUSTe Web Privacy Seal programa. TRUSTe je nezavisna međunarodna organizacija čija misija je da izradi poverenje korisnika u Internet promovisanjem fer informatičkih praksi. Budući da HP želi da demonstrira svoju posvećenost vašoj privatnosti, kompanija je pristala da otkrije svoje postupke rukovanja informacijama i da se smernice privatnosti pregledaju radi usklađivanja sa TRUSTe smernicama. TRUSTe program pokriva samo informacije koje se prikupljaju na internet prezentaciji, na adresama www.hp.com i www.hewlettpackard.com. TRUSTe program ne pokriva informacije koje se mogu prikupiti preko bilo kog softvera preuzetog sa ove internet prezentacije. Ako imate pitanja u vezi sa ovom izjavom, prvo se obratite kompaniji HP preko kontakt informacija na kraju ove izjave. Ako ne dobijete odgovor na svoj upit ili ako e dobijete zadovoljavajući odgovor, obratite se organizaciji TRUSTe na lokaciji http://www.truste.com/consumers/watchdog_complaint.php . TRUSTe će se zatim obratiti kompaniji HP radi rešavanja vašeg problema.\nInternet prezentacije pokrivene ovom Izjavom o privatnosti\nPrikupljanje ličnih informacija Kako koristimo vaše informacije Kako delimo vaše informacije Privatnost dece Vaš izbor i odabiranje vaših odrednica privatnosti\nPristup vašim informacijama i preciznost vaših informacija čuvanje vaših informacija na bezbedan način Izmene ove izjave Kako da nas kontaktirate\nKako HP koristi alate za automatsko prikupljanje podataka:\nUbačeni internet linkovi\nReklame kompanije HP na internet prezentacijama treće strane\nAlati za prikupljanje informacija\n1. Internet prezentacije pokrivene ovom Izjavom o privatnosti\nHP je globalna organizacija, sa legalnim entitetom, poslovnim procedurama, strukturama uprave i tehničkim sistemima koji prevazilaze granice. Ova izjava o privatnosti primenjuje se na svim internet prezentacijama i domenima koje poseduje kompanija HP, kao i na domenima naših filijala koje su u potpunosti u našem vlasništvu (HP internet prezentacije), osim što će politika o privatnosti ili izjava sa ovih internet prezentacija a vezana za određeni HP program ili uslugu važiti umesto ove Izjave o privatnosti. Linkovi ka internet prezentacijama koje ne pripadaju kompaniji HP\nLink sa internet prezentacije kompanije HP može da bude link ka internet prezentacijama treće strane koji je tu stavljen radi vaše pogodnosti i informisanja. Ukoliko odete na te linkove, vi napuštate HP internet prezentaciju. HP ne kontroliše ove prezentacije, niti njihove politike o privatnosti koje se mogu razlikovati od prakse kompanije HP. Mi ne odobravamo i ne predstavljamo internet prezentacije treće strane. Lične podatke koje odaberete da date ovim prezentacijama ili koje one sakupe nisu pokrivene Izjavom o privatnosti kompanije HP. Mi vam savetujemo da pregledate politiku o privatnosti svih ovih kompanija pre nego što date svoje lične informacije. 2. Prikupljanje ličnih informacija\nDa bi vam ponudila bolju uslugu i bolje razumeli vaše potrebe i interese, kompanija HP sakuplja, eksportuje i koristi lične informacije uz adekvatno obaveštavanje i saglasnost, zajedno sa potrebnim obaveštavanjima vlasti za zaštitu podataka, kada je to primenljivo. Na primer, kada naručite proizvod ili usluge, prijavite se za trenutni kredit, zahtevate informacije, prijavite se za materijale za marketing ili podršku, registrujete sebe ili svoje HP proizvode, učestvujete u nagradnim igrama ili anketama ili kada se prijavite za posao u kompaniji HP, mi ćemo vas pitati da nam ostavite svoje lične podatke kako bi obavili ove transakcije. Lični podaci koje nam date na ovim stranicama mogu da uključuju kontakt informacije poput vašeg imena, adrese, telefonskog broja i email adrese; finansijske informacije poput broja kreditne kartice i druge jedinstvene informacije poput korisničkog imena i lozinke, informacija o plaćanju i transakcijama, preferiranjima vezanim za proizvode i usluge, preferiranjima vezanim za način kontakta, obrazovanje i prethodno zaposlenje i podatke vezane za interesovanje za određeni posao. Ukoliko se prijavite za trenutni kredit, upitaćemo vas da obezbedite dodatne lične podatke poput vaše plate, broja socijalne zaštite i bankarske informacije. Ove informacije pregledaće naši provajderi finansijskih usluga da bi odlučili da li da vam odobre kredit. Ukoliko odaberete da koristite program "javite prijatelju" na našoj internet prezentaciji, pitaćemo vas za email adresu vašeg prijatelja i automatski ćemo vašem prijatelju poslati jedan jedini email pozivajući ga da poseti našu internet prezentaciju. HP koristi i skladišti ove informacije samo u svrhu slanja jednog emaila i da bi ponudili blokiranje ove poruke, kada je to moguće. Pored informacija koje nam ponudite, HP može takođe da prikupi informacije tokom vaše posete internet prezentacije kompanije HP preko alata za automatsko prikupljanje podataka, koji uključuje internet oznake, kolačiće, ubačene internet linkove i druge često korišćene alate za prikupljanje informacija. Ovi alati prikupljaju određene standardne informacije koje vaš pretraživač šalje na našu internet prezentaciju, poput na primer tipa pretraživača koji koristite i jezika, vremena pristupa i adrese internet prezentacija sa kojih ste stigli na internet prezentaciju kompanije HP. Oni takođe mogu da prikupe informacije o adresi internet protokola (IP), ponašanju vezanom za klikove (tj. stranica koje ste posetili, linkove na koje ste kliknuli i druge akcije koje preduzimate na internet prezentacijama kompanije HP) kao i informacije o proizvodima. IP adresa je broj koji se automatski dodeljuje vašem kompjuteru kada god surfujete internetom, omogućujući internet serverima da lociraju i identifikuju vaš kompjuter. Kompjuteri koriste IP adrese da bi komunicirali preko interneta, omogućujući korisnicima da pretražuju i kupuju. Kompanija HP može takođe da koristi neke od ovih alata za automatsko prikupljanje informacija zajedno sa nekim emailovima poslatim od strane kompanije HP i na taj način može da prikupi informacije korišćenjem ovih alata kada otvorite email ili kliknete na link koji se nalazi u emailu. Da bi saznali više, pročitajte Kako HP koristi alate za automatsko prikupljanje podataka.\nKompanija HP takođe prikuplja informacije od komercijalno dostupnih izvora za koje smatra da su kredibilni. Te informacije mogu da uključuju vaše ime, adresu, email adresu i demografske podatke. Informacije koje HP prikuplja od svojih komercijalnih izvora mogu se koristiti zajedno sa informacijama koje HP prikupi kada posetite HP internet prezentaciju. Na primer, HP može da uporedi geografske informacije dobijene preko komercijalnih izvora sa IP adresom dobijenom preko alata za automatsko prikupljanje podataka da bi locirali vaše opšte geografsko područje. 3. Kako koristimo vaše informacije\nInformacije koje kompanija HP prikupi da bi razumela vaše potrebe i interesovanja pomažu kompaniji HP da isporuči stalno i personalizovano iskustvo. Na primer, kompanija HP može da upotrebi vaše informacije da:\nvam pomogne u obavljanju transakcije;\nkomunicira sa vama o proizvodima i uslugama;\nobezbedi usluge i podršku;\nvas obavesti o novim uslugama i beneficijama;\nobezbedi personalizovane promotivne ponude;\nizabere sadržaj koji će vam predstaviti;\npersonalizuje neke HP internet prezentacije;;\nvam odzvoli da učestvujete u takmičenjima i anketama; i\nvas kontaktira za marketinška istraživanja vezana za HP proizvode ili usluge.\nImaćete priliku da odaberete svoje odrednice privatnosti vezano za poruke koje šaljemo (pogledajte Vaš izbor i odabiranje odredba privatnosti). Svedodžbe sa naše internet prezentacije postavljaju se isključivo uz dozvolu pojedinca ili kompanije koja je dala svedodžbu.\nInformacije o kreditnoj kartici koriste se isključivo u svrhu obrade plaćanja i sprečavanja prevare. Informacije o kreditnim karticama i druge osetljive lične informacije potrebne za obradu kreditne odluke se ne koriste ni u jednu drugu svrhu od strane naših provajdera finansijskih usluga ili od strane kompanije HP i neće biti čuvane duže nego što je potrebno da bi se obezbedile ove usluge, osim ukoliko od nas ne zatražite da zadržimo informacije o vašoj kreditnoj kartici za buduće kupovine.\n4. Kako delimo vaše informacije\nHP neće prodati, iznajmiti ili dati vaše lične podatke drugima osim kako je opisano u ovoj Izjavi. HP deli vaše informacije na sledeći način:\nHP zadržava provajdere usluga i dobavljače kako bi oni isporučili kompletne proizvode, usluge i rešenja za kupce i kako bi pomogli kompaniji HP vezano za marketing i komunikacione inicijative. Ovi provajderi i dobavljači uključuju, na primer, obrađivače kreditnih kartica, provajdere podrške za kupce i pomoći uživo, provajdere email usluga, obrađivače automatskih podataka i agente transporta. Dobavljači i provajderi usluga su potrebni po ugovoru da bi se čuvale kao poverljive informacije u ime kompanije HP i oni ne mogu koristiti ove informacije za bilo koju drugu svrhu sem da obave usluge koje obavljaju za HP.\nKompanija HP zahteva eksportovanje vaših ličnih informacija drugim poslovnim entitetima koje poseduje kompanija HP u SAD i širom sveta u skladu sa ovom Izjavom kako bi mogla da ispuni vaše zahteve. Takvo eksportovanje je zahtev za davanjem podataka i informacija kompaniji HP. Osim u situacijama koje su opisane u ovoj Izjavi, HP neće deliti vaše lične podatke koje date kompaniji HP sa trećim stranama koje nisu deo kompanije HP bez vaše dozvole, osim u slučaju da: (i) odgovara na pravilno ovlašćene zahteve policije i organa vlasti; (ii) je to u saglasnosti za zakonom, regulativama, zakonskim zahtevima ili sudskim naredbama (iii) pomaže u sprečavanju prevare ili da bi osnažila ili zaštitila prava i svojinu kompanije HP ili njenih filijala; ili (iv) štiti ličnu bezbednost radnika kompanije HP i trećih strana ili svojinu kompanije HP. Može doći do okolnosti kada, bilo iz strateških razloga ili drugih poslovnih razloga, HP odluči da proda, kupi, pripoji ili na drugi način reorganizuje posao u određenoj državi. Takva transakcija može da uključi otkrivanje ličnih informacija perspektivnim ili realnim kupcima ili preuzimanje ličnih informacija od prodavca. Praksa kompanije HP je da traga za odgovarajućom zaštitom u ovim tipovima transakcija. 5. Privatnost decee\nKompanija HP ne prikuplja svojim znanjem informacije od dece mlađe od 13 godina i ne reklamira svoje internet prezentacije deci mlađoj od 13 godina. Mi savetujemo roditelje i staratelje da imaju aktivnu ulogu u internet aktivnostima i interesovanjima svoje dece. 6. Vaš izbor i odabiranje vaših odrednica privatnosti\nKompanija HP omogućava vam da dobijate različite informacije koje komplementiraju naše proizvode i usluge. Možete se prijaviti da dobijete određene informacije vezane za proizvode i usluge i takođe možete izabrati da dobijate opšte poruke kompanije HP. Mi vam omogućavamo da izaberete način dostave opštih poruka kompanije HP, bilo regularnom poštom, emailom ili preko telefona.\nMožete da napravite ili promenite svoj izbor vezano za primanje bilo poruka za koje ste prijavljeni ili opštih poruka na mestu prikupljanja podataka ili korišćenjem drugih metoda, koje su navedene u sledećim odeljcima. Ova opcija ne važi za poruke koje se primarno šalju za svrhu obrade narudžbi, ugovora, podrške, upozorenja o bezbednosti proizvoda, ažuriranje drajvera ili druga administrativna ili transakciona obaveštenja jer primarna svrha ovih obaveštenja nije promotivne prirode.\nObaveštenja putem elektronske pošte koja dobijate od kompanije HP biće obezbeđena u skladu sa ovom izjavom. Neke poruke putem elektronske pošte mogu da sadrže alate za prikupljanje podataka. Da bi saznali više, pročitajte Kako HP koristi alate za automatsko prikupljanje podataka.\nPoruke za koje se možete prijaviti\nPoruke za koje se možete prijaviti uključuju obaveštenja putem elektronske pošte, ažuriranja softvera itd. koje možete eksplicitno zahtevati ili koje ste se složili da dobijate. Nakon što zahtevate takve poruke, možete kasnije odabrati da ih više ne dobijate korišćenjem jedne od sledećih metoda.\nIzaberite link "opt out" (nemojte da učestvujete) ili "unsubscribe" (odjavite se) u email poruci ili pratite uputstva za odjavljivanje uključena u svaku poruku vezanu za prijavljivanje.\nVratite se na internet stranicu(e) na kojoj ste registrovali svoja preferiranja i pratite uputstva za odjavljivanje. Pristup mnogim prijavama kompanije HP dostupan je na stranici Internet stranica sa izborima za prijavljivanje.\nPišite Kancelariji za privatnost kompanije HP. Obavezno ostavite svoje ime, email i poštansku adresu, kao i specifične relevantne informacije o HP prijavama koje više ne želite da dobijate.\nMolimo vas imajte u vidu da ukoliko izaberete da ne primate određene poruke za koje možete da se prijavite, to može uticati na usluge koje ste izabrali da dobijate od kompanije HP gde je uslov za dobijanje usluga prihvatanje poruka kompanije HP.\nOpšte poruke kompanije HP\nOpšte poruke kompanije HP obezbeđuju informacije o proizvodima, uslugama i/ili podršci. Ovo može da uključuje informacije o novim proizvodima, posebne ponude ili pozive da učestvujete u marketinškom istraživanju.\nčesto ćete biti u stanju da koristite HP Passport (HP pasoš) da bi ukazali da li želite da primate opšte poruke od kompanije HP. HP pasoš je usluga sa jednim nalogom koja vam omogućava da se registrujete na internet prezentacijama koje imaju HP pasoš korišćenjem jedne identifikacije za korisnika i lozinke koju izaberete. HP pasoš koristi kolačiće da bi pohranio vaše osnovne lične podatke tako da ne morate da ih ponovo ukucavate kada se vratite na jednu od mnogih internet prezentacija kompanije HP u budućnosti. HP pasoš takođe vam omogućava da podesite svoje odrednice privatnosti. Vaše odrednice važiće za sve internet prezentacije kompanije HP, email i druge vrste prenošenja poruka koje koriste HP pasoš. Ukoliko niste u stanju da koristite HP pasoš, možete da izaberete da ne dobijate opšte poruke preko jedne od sledećih metoda:\nIzaberite link "opt out" ili "unsubscribe" u email poruci ili pratite uputstva za odjavljivanje uključena u svaku poruku.\nPišite Kancelariji za privatnost kompanije HP. Obavezno napišite svoje ime, email adresu i poštansku adresu, kao i specifične, relevantne informacije o svojim odrednicama privatnosti. 7. Pristup vašim informacijama i preciznost vaših informacija\nHP nastoji da vaše lične podatke čuva precizno zabeležene. Mi smo implementirali tehnologiju, procese upravljanja i politiku koja pomaže u održavanju baze podataka. HP obezbeđuje pojedincima razuman pristup ličnim podacima koje su oni dali kompaniji HP i razumnu mogućnost pregleda i korekture podataka ili podnošenje zahteva za anonimizaciju, blokadu ili brisanje, prema mogućnostima. Da bi zaštitili svoju privatnost i bezbednost, mi ćemo takođe preduzeti razumne korake da verifikujemo vaš identitet, na primer zahtevaćemo korisničko ime i lozinku pre nego što damo pristup vašim podacima. Da bi pregledali i promenili lične informacije koje direktno dajete kompaniji HP, možete da se vratite na internet stranicu preko koje ste prvobitno dali podatke i da pratite uputstva na toj stranici, upotrebite HP pasoš gde je on omogućen, ili kontaktirajte Kancelariju za privatnost kompanije HP.\n8. čuvanje vaših informacija na bezbedan način\nKompanija HP uzima ozbiljno poverenje koje nam dajete. Da bi sprečili neautorizovan pristup ili otkrivanje, da bi održali preciznost podataka i obezbedili ispravno korišćenje informacija, kompanija HP koristi fizičke, tehničke i administrativne procedure kako bi zaštitili podatke koje prikupimo.\nPrilikom prikupljanja i prenosa osetljivih informacija poput informacija o kreditnoj kartici, koristimo razne bezbednosne tehnologije i procedure koje štite vaše lične podatke od neovlašćenog pristupa, upotrebe ili otkrivanja. Lične informacije koje navedete uskladištene su na računarskim sistemima koji se nalaze u kontrolisanim zgradama sa ograničenim pristupom. Prilikom prenosa poverljivih informacija (kao što su broj kreditne kartice ili lozinka) putem Interneta, štitimo ih korišćenjem šifrovanja, na primer protokola Secure Socket Layer (SSL).\n9. Izmene ove izjave\nUkoliko promenimo svoju politiku o privatnosti, objavićemo prepravljenu izjavu ovde, sa datumom kada je revizija obavljena. Ukoliko u značajnoj meri izmenimo ovu izjavu , možemo vas takođe obavesiti o tome na drugi način, na primer slanjem poruke ekeltronske pošte ili objavljivanjem obaveštenja na našoj početnoj stranici.\n10. Kako da nas kontaktirate\nNama je stalo do vašeg mišljenja. Ukoliko imate komentare ili pitanja o našoj izajavi o privatnosti, molimo vas pošaljite ih Kancelariji za privatnost kompanije HPP\nKanada, Južna Amerika i Sjedinjene Države: HP Privacy Mailbox 11445 Compaq Center Drive W. Mailstop 040307 Houston, Texas 77070 USA Evropa, Srednji Istok i Afrika: EMEA Privacy Office Hewlett Packard MS 250 1 Avenue du Canada HP Les Ulis -91947 – France Azija, Pacifik i Japan: HP APJ Privacy Office Hewlett Packard PO Box 384 Concord West, NSW 2138 Australia\nRevizija, mart 2008


Bosna i Hercegovina: Zajednička izjava visokog predstavnika i potpredsjednika Josepa Borrella i komesara Olivéra Várhelyija povodom održavanja lokalnih izbora u Mostaru\nJučer je bio vrlo važan dan za građane Mostara. Nakon 12 godina vraćeno im je pravo glasa i mogućnost da biraju svoje predstavnike na lokalnom nivou.\nEvropska unija pozdravlja uredno održavanje izbora u ovom gradu, što su potvrdili izborni organi i lokalni posmatrači. Novo Gradsko vijeće treba usvojiti revidirani Statut grada i izabrati novog gradonačelnika koji će raditi na pitanjima upravljanja, a koja utiču na svakodnevnicu svih građana Mostara.\nOdržavanje lokalnih izbora u Mostaru jedan je od 14 ključnih prioriteta iz Mišljenja Evropske komisije o zahtjevu Bosne i Hercegovine za članstvo u Evropskoj uniji i predstavlja važan korak naprijed za zemlju na putu evropskih integracija.\nEvropska unija podsjeća na potrebu da se u potpunosti adresiraju svi ključni prioriteti iz Mišljenja, kako bi Bosna i Hercegovina dobila preporuku za otvaranje pristupnih pregovora. Uzimajući u obzir kontekst specifičan za zemlju, izborna pitanja treba rješavati u skladu s evropskim standardima. Bosna i Hercegovina treba primijeniti preporuke OSCE/ODIHR-a i relevantne preporuke Venecijanske komisije, osigurati transparentnost finansiranja političkih stranaka te započeti sa radom na provedbi sudske prakse povezane sa presudom Evropskog suda za ljudska prava u predmetu Sejdić i Finci.\nEvropska unija je spremna pomoći Bosni i Hercegovini u rješavanju ovih važnih pitanja i svih ključnih reformi koje će zemlji omogućiti da napreduje ka EU.


Kako će funkcionisati limitatori brzine koji će od 2022. biti ugrađeni u sva nova vozila?! - Zanimljivosti o automobilima\nKako će funkcionisati limitatori brzine koji će od 2022. biti ugrađeni u sva nova vozila?!\nEvropska unija od 2022. godine uvodi Inteligentnu asistenciju brzine (bukvalan prevod) ili limitator brzine. Taj sistem će ići u sve nove automobile proizvedene nakon juna 2022. godine, a za vozila koja su već predstavljena (pre ovog roka) biće omogućen period do 2024. godine da se tehnologija implementira, piše Revija HAK.\nDakle, aktuelna generacija Renault Clija ili Hyundai Bayona imaće rok do 2024. godine za aktivaciju tehnologije. Ključno je pitanje kako će delovati?\n– Svi automobili biće opremljeni prednjim kamerama i navigacijskim uređajima. Pomoću jednog i drugog sistema automobil će detektovati ograničenje brzine.\n– Ako vozite automobil brže od ograničenja, uključuje se zvučno upozorenje.\n– Umesto zvučnog upozorenje mogu da se koriste trepćeća svetla u kabini.\n– Takođe, nakon prekoračenje ograničenja brzine moguće su i vibracije papučice gasa.\n– Nakon nekog vremena, ako nastavite da vozite brže od ograničenja ove mere će se same isključiti.\n– Kod svakog uključivanja automobila sistem će moći da se isključi. Međutim, kad završite s vožnjom, isključite automobil i ponovo ga uključite – sistem će opet biti aktiviran i opet će biti potrebno da se isključi.\nPo procenama ISA sistem bi do 2022. trebalo da bude gotovo 100 posto tačan, odnosno tačno će prepoznavati ograničenja brzine. Uz pozitivne strane ovog propisa pominju se i negativne – vozači bi mogli da postanu prekomforni i da nekritički voze automatizmom po ograničenjima brzine, a u slučaju poledice, na primer, ograničenje brzine može da bude čak i previsoko postavljeno. Drugi izazov je prepoznavanje znakova promenjivih ograničenja brzine, koji su česti na displejima na putevima. Tu će prednje kamere morati da funkcionišu bez greške.\nOvaj Ferrari košta manje od 10.000 evra


February « 2019 « February 2019 – N-O-I-S-E\nOKC od decembra 2018. sprovodi projekat „Platforma nezavisne kulturne scene- podsticaj saradnji vaninstitucionalnim akterima u kulturi““. Cilj navedenog projekta je jačanje nezavisne scene kroz podršku umrežavanja, saradnje, razmjene informacija, znanja i iskustava vaninstitucionalnih aktera kulture, koji planiramo da ostvarimo kroz mapiranja scene u opštinama primorskog i centralog regiona Crne Gore, kao i podsticaj koprodukcijske saradnje aktera nezavisne kulturne scene na istoj teritoriji. Vjerujući da postoji veliki potencijal...\nDvodnevna radionica „METODA FORUM TEATRA- korišćenje drame u edukaciji“ održana je u subotu i nedjelju, 16. i 17. februara 2019. u Domu omladine. Cilj radionice je bio da se osobe u sistemu obrazovanja osnaže i ohrabre da koriste inovativni metod i time kod sebe i svojih đaka jačaju vještine nenasilne razrade sukoba, asertivne komunikacije i preventivnog djelovanja na stvaranje predrasuda. Navedene vještine su bitne ukoliko nenasilje i mir posmatramo kao procese na kojima se kontinuirano mora raditi u svim segmentima...\nPrvi sastanak u sklopu projekta “Platforma nezavisne kulturne scene-podsticaj saradnji vaninstitucionalnim akteriam u kulturi” održali smo u Nikšiću i okupili organizacije i pojedince koji su sa nam podijelili svoje viđenje NKS Crne Gore kao i koji su nam sledeći koraci u umrežavanju i zajedničkom djelovanju. Zajednički stav svih prisutnih je da je nezavisna kulturna scena čini važan element ukupnog sistema kulture i nezaobilazan segment kulturno-umjetničkog stvaralaštva i kulturne baštine. Predstavljene su aktivnosti...\nIspred NVO Omladinski kulturni centar Herceg Novi, pozivamo sve zainteresovane da uzmu učešće na projektu „Omladinski forum teatar- alat za rekonstrukciju procesa pomirenja” koji uz podršku opštinskog Sekretarijata za kulturu i obrazovanje sprovodimo od decembra 2018. Ovim putem Vas molimo sve zainteresovane da se prijave na dvodnevnu radionicu „Metoda forum teatra- korišćenje drame u edukaciji“ (16. i 17. februar 2019.) . Preporuka je da se prijave osobe koje rade sa djecom i mladima, bilo da su angažovane kroz osnovno i...\nProjekat “Platforma nezavisne kulturne scene- podsticaj saradnji vaninstitucionalnim akterima u kulturi“ dobio je svoj vizuelni identitet. Ponovo možemo zahvaliti Vanji Vikalu, širom regiona poznatom umjetniku iz Herceg Novog koji, nažalost, zna mukotrpnost nazavisne produkcije i stvaralaštva i pregalništvo aktera nezavisne scene u Crnoj Gori. Sa Vanjom Vikalo smo imali prilike da sarađujemo od osnivanja OKC-a. Projekat “Platforma nezavisne kulturne scene- podsticaj saradnji vaninstitucionalnim akterima u kulturi“ je...


Četiri modela za isplatu PENZIJA, a do 31. marta SVI MORAJU da dobiju novac! | DNEVNE\nČetiri modela za isplatu PENZIJA, a do 31. marta SVI MORAJU da dobiju novac!\nIsplata penzija kreće sutra, penzioneri stariji od 65. godina ne treba da brinu jer neće ostati bez svojih penzija\nOdluka još nije doneta, opcije su od posebnih šaltera, do isporuke na ruke, a jedno je sigurno – svi će dobiti svoj novac na vreme\n– U Srbiji ima 1,7 miliona penzionera, a od njih oko 450.000 novac dobija na kućnu adresu. Svi ostali, dakle više od 1,2 miliona, penzije primaju preko računa. Opcije su da se organizuju posebni šalteri i precizan termin za podizanje novca, kao što je to organizovano za izlazak u kupovinu.\nDruga opcija bi bila mobilni bankomati koji bi dolazili do određene lokacije. Treća – da službenici banaka i poštari idu na kućnu adresu i isplaćuju, a četvrta je da se uključe pripadnici MUP ili vojske – priča izvor Kurira iz Nemanjine 11.\nTa ovlašćenja bi bila privremena i pravila bi se na tri meseca, odnosno dok traje vanredno stanje. Sve ovo se odnosi na penzionere koji nemaju nikog od rodbine ili nemaju osobu od poverenja kojoj bi mogli da daju karticu za bankomat. Poseban posao je i to da se napravi presek koliko je takvih penzionera, zbog toga je neophodna sveobuhvatna analiza i ogromna organizacija – ocenjuje naš sagovornik.\nMomo Čolaković, poslanik PUPS, kaže za Kurir da veruje da će plan i organizacija Fonda PIO i Vlade biti dobar i na koristi najstarijih sugrađana. – Podržaću ono što oni utvrde. Država se maksimalno angažuje da penzioneri koji su izolovani što manje trpe. To pokazuje i pomoć od 4.000 dinara. Najsigurnije je i najbolje da penzioneri daju ovlašćenja nekome iz porodice, ali za one koji su sami ili nemaju tu mogućnost siguran sam da će država naći adekvatno rešenje – kaže Čolaković.\nOVO SU MODELI\n• posebni šalteri i precizan termin za podizanje novca, kao što je to organizovano za izlazak u kupovinu\n• mobilni bankomati koji bi dolazili do određene lokacije\n• službenici banaka i poštari idu na kućnu adresu\n• pripadnici MUP ili vojske, uz posebno ovlašćenje, podižu novac i donose ga najstarijima


Uvek može surovije – Daniel Kovač u galeriji Remont | Balkanrock.com\nNaslovna Vesti Vesti iz regiona Uvek može surovije - Daniel Kovač u galeriji Remont\nU ponedeljak 28. maja sa početkom od 19h u beogradskoj galeriji Remont biće upriličena izložba radova Daniela Kovača naziva “Uvek može surovije.”\nDaniel Kovač je multimedijalni umetnik kulturnoj publici poznat kao muzičar, član benda Jarboli i tvorac i član folk-bluz grupe Jesenji orkestar ali i kao pisac različitih formi (romani, priče, pesme, eseji, prikazi…) i kao crtač koji tvrdi da deca ne smeju nikada da prestanu da crtaju, nikad odrastu.\nZbog praktičnih životnih okolnosti i mogućnosti koje su nekada vrlo ograničene Kovač svoje stvaralačke potrebe ispunjava koristeći dostupne alate i smišljajući razne diverzije svakodnevnevnice i rutine. Tako je na primer jedna od njegovih omiljenih crtačkih tehnika crtanje u kompjuterskom program Paint XP koju je usvojio i počeo da razvija od 2003. igrajući se sa svojom ćerkom.\nU galeriji Remont biće izložen niz “citata” koje je Kovač produkovao kroz mali, intimni, jutarnji ritual beleženja misli rukom na papir ili deo tela koje bi onda fotografisao i kačio na društvene mreže da ih dalje šire i komentarišu poznati i nepoznati krugovi ljudi. Daniel je misli, uz naknadne komentare štampao na finom papiru i uramljivao i ceo taj “citatni mehanizam” koji je pokrenuo fizički će biti izložen u galerijskom kontekstu. Na izložbi će biti predstavljena i nesvakidašnja internet knjiga Tiha reč (2006.) – serija od trideset ilustrovanih tekstova koji su višeznačni i kratki po formi.\nPar dana posle otvaranja izložbe, u četvrtak, 31. maja Daniel će u galeriji izvesti hepening “Bilo je smešno vreme tog dana” – neprekidno izvođenje pesme iz naslova koje će trajati od 18 časova pa dok izvođač izdrži.


Tragom istorije: Ko je neznani junak sa Ćeltaša? | Pirot vesti\nPočetna/Gradska hronika/Tragom istorije: Ko je neznani junak sa Ćeltaša?\nGrupa entuzijasta iz Pirota uspela je “uz pomoć štapa i kanapa” da napravi respektabilnu rekonstrukciju istorijskih događaja vezanih za naš kraj, koje se ne bi postidele ni ozbiljne produkcije. Reč je o kompletno pirotskom proizvodu, kompletna ekipa je iz Pirota, a specifičnu težinu projektu daju činjenice da je rekonstrukcija snimljena uz pomoć stručnjaka Istorijskog arhiva Pirota, dok su muzičke sekvence snimane u pirotskom studiju “Buda”, vlasnika poznatog muzičara Nikole Kitanovića. Nakon filmske rekonstrukcije “Dragoljub Milenković Grca – usijana glava ili heroj?” ova grupa talentovanih naših sugrađana objavila je novu rekonstrukciju pod nazivom “Ko je neznani junak sa Ćeltaša?”.\nkadar iz rekonstrukcije\nSa ciljem promovisanja istorije grada, juče je na jutjubu objavljena druga epizoda emisije koja se bavi rekonstruisanjem istorijskih ličnosti i dogadjaja koji su se odigrali na teritoriji pirotske opštine, pod nazivom “Tragom Istorije”.\nTema ove epizode je Neznani junak sa Ćeltaša, ličnost iz srpsko-bugarskog rata.\nSa pripremama za snimanje druge epizode se počelo se novemra 2017. godine, a finalni proizvod je bio spreman krajem februara. Sve scene su snimljene na autentičnim mestima gde su se dogadjaji i odigrali, u Pirotu i na brdu Ćeltaš. Autori ove emisije su Stefan Ćirić i Darko Drozdovski, mladi Piroćanci puni energije i inspiracije, koji su sami organizovali, angažovali glumce-amatere i realizovali ovaj projekat, uz pomoć Istorijskog arhiva u Pirotu i muzičkog studija “Buda”. Takodje, u realizaciji nove epizode je učestvovalo još desetak osoba, a ovim putem pozivamo sve zainteresovane da nas kontaktiraju putem fejsbuk stranice “Tragom istorije” kako bi doprineli kreiranju narednih epizoda, kaže za Pirotske vesti producent serijala Stefan Ćirić.\nTim "Tragom istorije" objavio prvu epizodu iz…\nTragom istorije - 12 belih ruža - treća epizoda\nćeltaš istaknuto istorija istorijske rekonstrukcije istorijski arhiv pirot stefan ćirić tragom istorije\nUPPR se priprema dobro i brzo


KVALIFIKACIJE ZA LŠ Sutjeska golčinom bivšeg Nišlije šokirala Bratislavu u 95. minutu (VIDEO) - MaxBet Sport\nBiljana Cvijanović ponovo na pobedničkom postolju, ovog puta na Srpskom maratonu\nDamir Kojašević u dresu Radničkog (Foto: Starsport)\nOdigrane su još dve utakmice 1. kola kvalifikacija za Ligu šampiona. Ferencvaroš je u Budimpešti priredio iznenađenje i savladao Ludogorec sa 2:1 (1:1), i tako se stavio u dobar položaj pred revanš meč u Bugarskoj sledeće nedelje.\nNeočekivan rezultat smo videli i u Bratislavi, gde je šampion Crne Gore, Sutjeska, u 95. minutu izvukla dobar rezultat protiv Slovana – 1:1 (0:0).\nU glavnom gradu Slovačke smo mogli da gledamo odličnu, ofanzivnu utakmicu sa velikim brojem šuteva ka oba gola. Više ih je uputio Slovan, za koji su igrali naši internacionalci Dejan Dražić i Aleksandar Čavrić. Ipak, otpor hrabrih Crnogoraca su slomili tek u 82. minutu, kada je slovenački reprezentativac Andraž Šporar postigao pogodak.\nDelovalo je da je to sve, do revanša u Nikšiću, ali će pred svojim navijačima Sutjeska ipak započeti utakmicu sa pozitivnim rezultatom. Za to se pobrinuo 32-godišnji vezista Damir Kojašević u 95. minutu, na zaista fenomenalan način. Gol koji je doskorašnji fudbaler Radničkog iz Niša dao sa velike udaljenosti će se dugo vrteti na TV špicama.\nFerencvaroš (Mađarska) – Ludogorec (Bugarska) 2:1 (1:1)\n(Nguen 6, Zubkov 65 – Svirčok 31)\nSlovan Bratislava (Slovačka) – Sutjeska (Crna Gora) 1:1 (0:0)\n(Šporar 82 – Kojašević 90+5)\nTagovi:FK Slovan BratislavaFK SutjeskaLiga šampionaTop3\n“SAN” Srbiju i Srbe u Prištini vređali idioti (VIDEO)\nPRELOMIO Poketino odlazi iz Totenhema\nOKRŠAJ LOŠIH Treći najgori napad u Berlinu ruši najgoru odbranu!\nZVEZDAŠI BAŠ POBESNELI: “KK Čović i sin”\nSPREMA SE VELIKI TRANSFER Delegacija Partizana otišla u Francusku po 12.000.000\nNezadovoljni navijači presreli reprezentaciju: Poznajete li osećaj, zove se sramota?\nNBA LIGApre 4 sata 4\nREPREZENTACIJEpre 2 dana 4


Triglav Grupa: rezultati bolji od planiranih - Sve o osiguranju\nTriglav Grupa: rezultati bolji od planiranih\n4. marta 2016.\tVesti 1,315 Pregleda\nFakturisana bruto premija osiguranja i saosiguranja Triglav grupe povećala se za 3 odsto u 2015. godini u odnosu na prethodnu godinu, i dostigla 919,1 milion evra, prema nerevidiranim podacima o poslovanju. Neto dobit Grupe je za 4 odsto veća nego u 2014. godini i iznosi 88,9 miliona evra.\nTriglav grupa je u 2015. godini preuzela Zajedničke penzione fondove, najvećeg ponuđača dobrovoljnih penzijskih osiguranja na slovenačkom tržištu. Drugi faktori koji su značajno uticali na rezultate Grupe bili su: rast premija na tržištima izvan Slovenije, odsustvo masovnih štetnih događaja i ne baš povoljna situacija na tržištima kapitala.\nDobit Grupe pre oporezivanja, u visini od 102,5 miliona evra, za 2 odsto je veća od lanjske.\nSa 36-postotnim udelom na tržištu Triglav grupa uverljivo zauzima vodeći položaj na slovenačkom tržištu osiguranja. Osim matičnog društva na njemu još posluje Triglav, zdravstvena zavarovalnica i novo zavisno društvo Triglav grupe, Zajednički penzioni fond. U Sloveniji Triglav grupa ima na tržištu imovinskih osiguranja tržišni udeo od 44 odsto, na tržištu životnih osiguranja 35 odsto, a na tržištu zdravstvenih osiguranja udeo od 23 odsto.\nTriglav grupa van Slovenije posluje u još pet država, a u Srbiji je prisutna preko Triglav osiguranja.\nPrethodni tekst Šta ako Vas pojede velika bela ajkula?\nSledeći tekst UNIQA: Osiguranje od poplava kao jedino rešenje za vanredne situacije


Delta donira 7,5 miliona dinara za razvoj poljoprivredne proizvodnje - Miroslav Mišković\nDelta donira 7,5 miliona dinara za razvoj poljoprivredne proizvodnje\nZa unapređenje poljoprivredne proizvodnje u Srbiji kroz socijalno preduzetništvo, šest udruženja građana, humanitarnih organizacija i zemljoradničkih zadruga dobiće od Delta Holdinga grantove u vrednosti većoj od 7,5 miliona dinara. Ugovore o dodeli grantova danas su potpisali predstavnici Delta Fondacije i predstavnici organizacija čiji su projekti pobedili na javnom konkursu pod nazivom „Zasad za budućnost“.\nProjekat „Zasad za budućnost“ pokrenut je u Delta Holdingu, sa željom da se unapredi poljoprivredna proizvodnja u oblastima voćarstva, povrtarstva i uzgoja svinja, a da se istovremeno pomogne neka od socijalno ugroženih grupacija stanovništva. Organizovan je konkurs na koji su mogla da se prijave sva socijalna preduzeća, bez obzira na vrstu registracije, pod uslovom da njihov projekat unapređuje poljoprivrednu proizvodnju i delom ili u celini rešava egzistencijalne probleme ugroženih društvenih grupa.\nNa konkurs se prijavilo 66 socijalnih preduzeća, od čega su 43 prijave poljoprivrednih gazdinstava, a 23 udruženja i organizacija koja rade po principu socijalnih preduzeća. Od ukupnog broja prijavljenih inicijativa 34 pokrivaju oblast voćarstva, 14 povrtarstva, 15 uzgoj svinja, 2 voćarstva i povrtarstva, a prispela je i jedna prijava za izgradnju hladnjače.\nKonkursna komisija, koju su činili predstavnici Delta Holdinga, Delta Fondacije, Delta Agrara, Trag Fondacije i Tima za socijalno uključivanje i smanjenje siromaštva Vlade Srbije, izabrala je šest najboljih inicijativa. Sa odabranima su potpisani ugovori, nosiocima projekta biće uplaćeni grantovi, a predstavnici Delta Fondacije i Trag Fondacije pratiće do kraja realizaciju projekata.\nDelta Holding i Delta Fondacija spremni su da, u zavisnosti od uspešnosti ovogodišnjeg projekta „Zasad za budućnost“ u sledećoj godini višestruko podignu vrednost grantova. Želja pokretača programa je da se time poveća obuhvatnost ovog projekta i njegov uticaj na poljoprivredu Srbije i posebno socijalno preduzetništvo, kao pojam još nedovoljno poznat i razvijen u našoj zemlji.\nОзнаке: agrar, Delta Agrar, Delta Holding\n← Prethodni članak 6. CSR izveštaj Delta Holdinga prema novoj GRI metodologiji\nSledeći članak → Predstavljen Izveštaj o održivom i odgovornom poslovanju Delta Holdinga


Srbin napravio kombinaciju kojom je mogao da sruši celu Evropu - alo.rs\nAUTOR: Alo.rs/B.B DATUM I VREME: 03.08.2020. 14:39 - 03.08.2020. 19:19\nPostoje dve teorije o tome kako se kralj Milutin našao u čuvenom delu i obe su vezane za kovanje srebrnog novca.\nSrpski dinar se prvi put pominje u arhivskim dokumentima sa kraja 1214. godine, u vreme kralja Stefana Prvovenčanog, brata Svetog Save. Prvi pomen srpskog novca datira iz 1277. godine u Dubrovačkom carinskom statutu u odredbi o taksama na izvoz robe, gde se pominju "brskovski dinari" po rudniku Brskovo koji se nalazio u okolini Mojkovca.\nkralj Milutin Nemanjić kraljica Simonida, Foto: printscreen\nPrva verzija kaže da je u njegovo vreme "raški dinar" bio na dobrom glasu i van granica srpske države pa su se u Mletačkoj republici plašili da im ta slava ne ugrozi njihovu valutu neophodnu za trgovinu.\nDruga , daleko zanimljivija verzija kaže da se u vreme kralja Milutina (moguće da je u pitanju i njegov brat Dragutin) u rudniku Brskovo kovao lažni mletački novac koji se od pravog razlikovao u procentu srebra koji je sadržao. U svemu ostalon, navodi se da je taj novac bio savršena kopija mletačkog.\nUpravo zbog toga, čuveni italijanski književnik Dante Aligijeri smestio je srpskog srednjovekovnog vladara u svoj čuveni ep-alegoriju "Božanstvena komedija" ni manje ni više nego u - pakao, i to u osmi krug!\npakao, Foto: Shutterstock\nZanimljivo je navesti da u srednjovekovnoj Srbiji jedna svinja vredela je 12 dinara, ovan šest, a konj 360 dinara koliko je koštala i jedna robinja.\nSve do pada Srbije 1459. godine dinar su kovali gotovo svi srpski vladari. Sav srednjovekovni novac Srbije se, zbog povlačenja zlata iz opticaja u celoj Evropi, kovao isključivo u srebru, a uvek je postojao neki vlastelin koji bi se oglušio o prava kralja i sam kovao novac. Čak i u vreme cara Dušana despot Jovan Oliver kovao je sopstveni novac. Posle Dušanove smrti i opšteg rasula u državi novac su počeli da kuju čak i neki gradovi, manastiri...\nSvi mislite da freska nosi naziv Beli anđeo, ali istina je malo drugačija\nMlada princeza je poslata u harem sultana Bajazita kao garant mira


DN:Tužilaštvo će saslušati Vukšića i članove Odbora\nTanjug 24. marta 2021. 09:43\nPODGORICA – Više državno tužilaštvo u Podgorici formiralo je predmet povodom informacije da je vršilac dužnosti direktora ANB Dejan Vukšić na sednici Odbora za bezbednost i odbranu odao tajne podatke.\nPodgoričke Dnevne novine, pozivajući se na svoja saznanja, pišu da će na saslušanje u Tužilaštvo osim Vukšića biti pozvani i članovi Odbora za bezbednost koji su prisustvovali pomenutoj sednici, nakon čega će tužilac odlučiti da li u postupku prvog čoveka tajne policije ima elemenata za krivično gonjenje.\nKako su juče saopštili iz Tužilaštva, predmet se nalazi u fazi izviđaja.\nNa sednici Odbora za bezbednost i odbranu održanoj prošle sedmice, u materijalima dostavljenim poslanicima Vukšić je otkrio imena, funkcije i delokrug rada domaćih operativaca ANB i kršeći zakon i protokole NATO razotkrio identitet agenata CIA koji su boravili u Crnoj Gori.\nOvaj podatak u javnost je izneo poslanik opozicione SDP Raško Konjević, koji je saopštio da je Vukšić otkrio identitete rezidentnih predstavnika jedne obaveštajne agencije države članice NATO, kao i njihove prioritete u radu i “mete” njihovog rada.\n“To su tajni podaci te službe i strani državljani u ovom slučaju nemaju pravo pristupa tim podacima. Nažalost, ovim je kompromitovan rad Agencije, njen ugled i poverenje u radu sa partnerskim službama članicama NATO”, kazao je tada Konjević, koji je član parlamentarnog Odbora za bezbednost.\nDa je Vukšić odao strogo čuvane podatke potvrdio je i potpredsednik vlade Dritan Abazović, koji je nakon sednice Odbora izjavio da je Vukšić “napravio propust odavanjem tajnih podataka, preneo je podgorički portal CdM.


Prezentacija javnog poziva u Beogradu\nU utorak, 8. novembra 2016. godine u prostorijama Stalne konferencije gradova i opština Srbije održana je četvrta u nizu prezentacija Javnog poziva za dodelu bespovratnih sredstava za finansiranje projekata u oblasti efikasnog korišćenja energije u jedinicama lokalne samouprave. U sali punoj zainteresovanih predstavnika lokalnih samouprava iz opština i okruga koji gravitiraju Beogradu kao i njihovih javno komunalnih preduzeća predstavnici Programa Ujedinjenih nacija za razvoj (UNDP) i Ministarstva rudarstva energetike Republike Srbije predstavili su Projekat u okviru koga se realizuje javni poziv, a zatim i sam poziv.\nIspred domaćina prezentacije, Stalne konferencije gradova i opština Srbije, obratio se Miodrag Gluščević šef odeljenja za komunalna i pitanja urbanizma i životne sredine SKGO, koji je naglasio važnost ovog poziva i dobru saradnju između resornog ministarstva i SKGO. Pozdravnu reč prisutnima uputila je i Antonela Solujić, šef grupe za energetsku efikasnost u Ministarstvu rudarstva i energetike koja je tom prilikom podsetila prisutne da je od aprila 2015. godine počelo operativno uvođenje sistema energetskog menadžmenta u opštinama kao i na obavezu opština da dostavljaju podatke u vezi sa realizacijom Nacionalnog akcionog plana za energetsku efikasnost. Nakon toga Maja Matejić, portfolio menadžer za energetiku UNDP i menadžer projekta „Uklanjanje prepreka za promovisanje i podršku sistemu energetskog menadžmenta u opštinama u Srbiji” upoznala je prisutne sa projektom koji predvodi a zatim je Dragan Urošević, koordinator projekta, predstavio detalje javnog poziva. Njima su se u prezentaciji konkursa i njegovih detalja, ali i u odgovorima na brojna pitanja zainteresovanih predstavnika lokalnih samouprava, pridružili Aleksandar Puljević i Dejan Kocić, samostalni savetnici u Ministarstvu rudarstva energetike Republike Srbije koje realizuje poziv.


Evroposlanici u Međunarodnoj posmatrackoj misiji u Srbiji\nTanjug 31. marta 2022. 12:28\nBRISEL, 31. marta ( Tanjug) – Delegacija od sedam poslanika Evropskog parlamenta biće deo Međunarodne izborne posmatračke misije u Srbiji.\nNjihov posao je da procene da li će predsednički i vanredni parlamentarni izbori 3. aprila biti sprovedeni u skladu sa međunarodnim obavezama zemlje i nacionalnim zakonima, najavljeno je danas u Briselu.\nDelegacija Evropskog parlamenta boraviće u Srbiji od 31. marta do 4. aprila, a pred izbore sastaće se sa kandidatima, partiijama, srpskim zvaničnicima, izbornim administratorima kao i predstavnicima civilnog društva i drugih zainteresovanih strana.\n„Zajedno sa mojim kolegama razmotrićemo sve aspekte izbora, uključujući pravni okvir, izbornu administraciju, žalbe, političko okruženje i izbornu kampanju, učinak medija, položaj nacionalnih manjina i učešće žena“, rekao je šef delegacije, holandski poslanik Tejs Ruten.\nU delagaciji Evropskog parlamenta je i izvestilac za Srbiju Vladimir Bilčik.\nPo završetku misije, delegacija će učestvovati 4. aprila na zajedničkoj konferenciji za novinare koju će održati Međunarodna izborna posmatračka misija, na kojoj će biti predstavljeni preliminarni zaključci o izbornom procesu.


Odgovor advokatima: Poštujemo poverljivost razgovora okrivljenih i branilaca - Društvo - Dnevni list Danas\nPočetna » Društvo » Odgovor advokatima: Poštujemo poverljivost razgovora okrivljenih i branilaca\nU Upravi za izvršenje krivičnih sankcija naveli da postupaju isključivo u skladu sa zakonom\nOdgovor advokatima: Poštujemo poverljivost razgovora okrivljenih i branilaca\nV. Jeremić29.07.2021. 13:39\nUprava za izršenje krivičnih sankcija je odgovarajući na dopis predsednika Advokatske komore Srbije, istakla oni postupaju u skladu sa zakonom i sprovode isključivo odluke nadležnih sudova.\nPredsednik Advokatske komore Srbije, Viktor Gostiljac poslao je dopis Upravi, nakon što je glavni urednik lista Informer u televizijskom programu čitao tekst za koji je tvrdio da je transkript razgovora između Veljka Belivuka i Marka Miljkovića, koji se sumnjiče za više teških krivičnih dela i njihovog branioca.\nU odgovoru na ovaj dopis, Uprava ističe da su pismo predsednika AKS-a razumeli kao dobronameran gest.\n„Ističemo da Uprava insistira na poštovanju prava lica lišenih slobode u svim segmentima, a to se odnosi i na pravo okrivljenih na poverljivu komunikaciju sa braniocima, koja je garantovana Ustavom i međunarodnim konvencijama. Naglašavamo da u tome nema odstupanja ni u jednoj od naših kazneno-popravnih ustanova i to pravo okrivljenog se poštuje u svakoj ustanovi“, navodi se u odgovoru.\nIz Uprave su naglasili da do sada nisu komentarisali sudske postupke, kao ni postupke u fazi istrage, dodajući da to neće ni ovom prilikom činiti.\n„Podsećamo i da je sistem izvršenja krivičnih sankcija strogo formalan sistem koji postupa isključivo u skladu sa zakonom“, zaključuje se u odgovoru.\nPredsednik Advokatske komore Srbije je u svom dopisu pozvao Upravu za izvršenje krivičnih sankcija da utvrdi da li je pročitani transkript razgovora između osumnjičenih koji su u pritvoru i njihovog branioca autentična.\nOn je takođe tražio da u tu istragu bude uključen i predstavnik advokature, ali i da se uradi tehnička provera svih prostorija u kojima advokati obavljaju razgovore sa svojim klijentima.\nMarko Miljkovićprisluškivanje advokataUprava za izvršenje krivičnih sankcijaVeljko BelivukBeograd\nJedno reagovanje na “Odgovor advokatima: Poštujemo poverljivost razgovora okrivljenih i branilaca”\n29. jula 2021. u 13.58\nVerujete li toj upravi?


Dan online - Svijet: Otkrivene lokacije nuklearnog oružja - 2019-07-18\nSvijet OBJELODANJEN TAJNI DOKUMENT\nOtkrivene lokacije nuklearnog oružja Bezbjednosni komitet parlamentarne Skupštine NATO nedavno je greškom objavio dokument s tajnim lokacijama nuklearnog oružja Alijanse u Evropi\nVašington post piše da se iz dokumenta vidi da SAD čuvaju dio svog nuklearnog arsenala u Belgiji, Njemačkoj, Italiji, Holandiji i Turskoj. Riječ je o šest baza – Klajne Brogel u Belgiji, Buhel u Njemačkoj, Avijano i Gedi Tore u Italiji, Volkel u Holandiji i Indžirlik u Turskoj.\nDokument „Nova era za nuklearno odvraćanje? Modernizacija, kontrola oružja i savezničke nuklearne sile“ prvobitno je objavljen u aprilu, ali je belgijski list „Morgen“ tek u utorak objavio dio u kome se pominju lokacije oružja.\n– Ove bombe se nalaze u šest američkih i evropskih baza – Klajne Brogel u Belgiji, Bihel u Njemačkoj, Avijano i Gedi Tore u Italiji, Volkel u Holandiji i Indžirlik u Turskoj – navodi se u dijelu dokumenta koji je objavio belgijski list.\nVašington post navodi da „Morgen“ nije precizirao izvor na koji se pozivaju.\nU najnovijoj verziji dokumenta parlamentarne Skupštine NATO, koja je objavljena prošle nedjelje, ne pominju se više specifične lokacije oružja, već samo avioni koji imaju mogućnost da nose nuklearno oružje.\nAmerički list podsjeća da ni SAD ni njene evropske saveznice ne pričaju otvoreno o lokacijama gdje se nalazi američko oružje na evropskom kontinentu.\nNeimenovani zvaničnik koji je razgovarao s listom kaže da dokument PS NATO-a nije zvaničan dokument Alijanse.\nMeđutim, Vašington post ističe da su mnogi evropski mediji dokument prihvatili kao konačnu potvrdu činjenice da SAD skladište svoje oružje u Evropi.


Beta 9. aprila 2021. 20:20\nGrupa gradjana i danas je protestovala zbog izmena odluke o sticanju crnogorskog državljanstva koje bi trebalo da usvoji Vlada.\nCrnogorska vlada saopštila je juče da na sednici nije planirano usvajanje izmena Odluke o kriterijumima za utvrdjivanje uslova za sticanje crnogorskog državljanstva kojom se olakšava njegovo dobijanje.\nVlada je to saopštila nakon što se nekoliko stotina gradjana okupilo ispred zgrade Vlade a pojedini putevi u Crnoj Gori bili blokirani.\nTime će se omogućiti da se brže dodje do crnogorskog državljanstva jer se do sada na osnovu Odluke, privremeni boravak koji je trajao pet godina i bio uslov za dobijanje stalnog boravka, nije računao u vreme potrebno za sticanje državljanstva.\nZakonom je propisano da lice može steći crnogorsko državljanstvo prijemom ako, izmedju ostalog, u Crnoj Gori zakonito i neprekidno boravi deset godina pre podnošenja zahteva za prijem, dok je Odlukom o kriterijumima za utvrdjivanje uslova za sticanje crnogorskog državljanstva prijemom propisano da se pod zakonitim boravkom podrazumeva stalni boravak.\nVlada planira Izmene i dopune zakona o registrima prebivališta i boravišta koje predvidjaju obaveznu odjavu prebivališta za svakog crnogorskog državljanina koji se iseljava u drugu državu, sa namerom da u njoj stalno živi, kao i odjava prebivališta po službenoj dužnosti, za crnogorske državljane, za koje se terenskom proverom utvrdi da ne žive na prijavljenoj adresi.\nTa dva propisa su naišla na oštre proteste opozicije koja optužuje Vladu da želi da omogući sticanje državljanstva za nekoliko desetina hiljada gradjana poreklom iz Srbije, Bosne i Hercegovine i Rusije, koji žive u Crnoj Gori, kao i da se želi promeniti birački spisak.


LSV neće u republičku a verovatno ni u pokrajinsku vlast | Autonomija\nLSV neće u republičku a verovatno ni u pokrajinsku vlast\nBez kosultacija LSV i SNS oko formiranja vlasti u Vojvodini\nFunkcioner LSV-a Đorđe Stojšić rekao je da ta stranka sigurno neće biti deo vlasti na republičkom nivou, „a kako sada stvari stoje ni na pokrajinskom“.\n„Što se tiče pokrajine, Srpska napredna stranka (SNS) ima većinu da sama formira pokrajinsku vladu i za sada nikakvi razgovori nisu vođeni“, rekao je funkcioner Lige socijaldemokrata Vojvodine novinarima posle konsultacija sa predsednikom Srbije o dodeli mandata za sastav nove Vlade.\nOn je dodao da to ko će biti deo vlasti zavisi isključivo od naprednjaka, „koga oni žele da vide u toj većini“.\nPredstavnici LSV-a, Liberalno demokratske partije i Socijaldemokratske stranke, Stojšić, Čedomir Jovanović i Marko Đurišić zajedno su bili na konsultacijama kod predsednika Srbije. Ta lista osvojila je 13 poslaničkih mandata.


Belma Skalonjić, zastupnica Vijeća ministara BiH pred Evropskim sudom za ljudska prava i Mario Nenadić, ministar pravde i uprave Kantona Sarajevo održali sastanak povodom aplikacija koje se nalaze u postupku pred Evropskim sudom, a odnose se na postupanje sudova u Kantonu Sarajevo.\nKomisija za izbjeglice i raseljena lica\nZastupnica Vijeća ministara BiH pred Evropskim sudom za ljudska prava Belma Skalonjić i ministar pravde i uprave Kantona Sarajevo Mario Nenadić održali su sastanak povodom aplikacija koje se nalaze pred Evropskim sudom, a odnose se na dužinu sudskih postupaka i propust nadležnih vlasti da blagovremeno izvršavaju pravosnažne presude domaćih sudova.\nMinistar Nenadić pokazao je puno razumijevanje i podršku u cilju rješavanja aktuelnih aplikacija koje se odnose na povrede prava proizašle iz postupanja sudova u Kantonu Sarajevo.\n„Resorno ministarstvo ulaže maksimalne napore kako bi unaprijedilo pravosuđe, te nastoji osigurati neophodne pretpostavke za rad pravosudnih institucija u Kantonu Sarajevo”, rekao je ministar Nenadić te dodao kako, u skladu sa relevantnim propisima, Kanton izdvaja oko 33,5 miliona KM za funkcioniranje općinskog, kantonalnog suda i tužilaštva. Po njegovim riječima, u ovim pravosudnim institucijama svoju djelatnost obavlja oko 800 uposlenika i za njihov rad i funkcionisanje potrebno je izdvojiti višemilionske iznose na godišenjm nivou.\nZastupnica Skalonjić istakla je da prema Konvenciji nedostatak finansijskih sredstava i nedovoljnost kapaciteta domaćeg pravosuđa nije opravdanje za prekomjerno trajanje sudskih postupaka i neizvršenje pravosnažnih sudskih presuda, što u konačnici dovodi do povrede prava na pravično suđenje iz čl. 6 Konvencije.\nZastupnica se zahvalila ministru Nenadiću na podršci koju njegovo ministarstvo pruža u procesu zastupanja ovih aplikacija pred Evropskim sudom za ljudska prava. Istakla je kako je svjesna činjenice da Vlada Kantona Sarajevo ulaže maksimalne napore na jačanju kapaciteta domaćeg pravosuđa, ali da je potrebno na tome nastaviti raditi dalje kako bi se dužina sudskih postupaka i posebno postupaka izvršenja sveli u okvir obavezujućih evropskih standarda.\n© 2013. Ministarstvo za ljudska prava i izbjeglice. Sva prava pridržana


„Tesne kuće“ pomogle širenju Covida 19 u Engleskoj\nTanjug 28. decembra 2020. 10:53\nLONDON – Činjenica da veliki broj ljudi živi u okviru jednog domaćinstva je doprinela širenju Covid-19 u Engleskoj, posebno među pripadnicima etničkih manjina i možda je povećala broj smrtnih slučajeva, zaključak je najnovijeg istraživanja Fondacije za zdravlje.\nLjudi koji žive u skučenim uslovima bili su izloženiji koronavirusu i manje su mogli da smanje rizike od zaražavanja jer su im kuće nedovoljno velike, dok je prenatrpanost kuća ključni razlog zašto je pandemija više pogodila siromašnije ljude, a posebno pripadnike etničkih manjina, utvrdio je ovaj analitički centar.\nŽivotna okruženja ljudi uticala su na njihovu sposobnost da zaštite sebe i druge od Covid-19. Ljudi su ohrabrivani da ostanu u svojim kuc?ama što je više moguće, ali prenos unutar domaćinstva odigrao je ozbiljnu ulogu u širenju virusa “, navodi se u njihov analizi, i dodaje se da je „Prenatrpanost, koja se povećavala u godinama pre pandemije, otežala samoizolaciju i zaštitu, a možda je doprinela većoj stopi smrtnosti u siromašnijim oblastima.“, piše britanski Gardijan.\nIstraživači Fondacije za zdravlje takođe su zaključili da je prenatrpanost, zajedno sa drugim stambenim problemima poput vlažnih i nebezbednih stanova, dovela do porasta i drugih telesnih i mentalnih bolesti.\n„Od marta mnogi od nas provode mnogo više vremena kod kuće. Za mnoge je kvalitet njihovog stanovanja učinio njihovo iskustvo s pandemijom još gorim nego što je to trebalo da bude, posebno onih sa hroničnim stresom i drugim bolestima “, rekao je Adam Tinson, koautor analize i viši analitičar u centru.\nPodaci za 2019-20, objavljeni ranije ovog meseca, pokazali su da je neposredno pre pandemije u martu 830.000 domaćinstava u Engleskoj bilo prenaseljeno, posebno iznajmljeni prostori. To je 200.000 više od broja takvih slučajeva deceniju ranije.\n„Hronični nedostatak povoljnih prostora za stanovanje, u kombinaciji sa godinama smanjenja podrške za troškove stanovanja, doveli su nas do ove tačke “, rekao je Tinson.\nPotrebne su velike promene u stambenoj politici, poput sigurnijeg privatnog zakupa, ukidanja smanjenja stambenih subvencija i izgradnje više socijalnih stanova, kako bi se smanjio uticaj nekvalitetnih domova na zdravlje ljudi, preporuka je Fondacije za zdravlje, navodi britanski list.


AK "Sirmijum" četvrti na Ekipnom prvenstvu Srbije - Ozon Media\nSremska Mitrovica – Na ekipnom prvenstvu Srbije u atletici za seniore održanom u Kragujevcu 3. avgusta, domaćin AK Radnički je odneo sigurnu pobedu ispred Beogradskih Partizana i Crvene Zvezde dok je AK Sirmijum iz Sremske Mitrovice zauzeo četvrto mesto.\nPrema pravilima za ekipno prvenstvo Srbije svaki klub ima pravo na dodatnu registraciju atletičara koji su redovni članovi drugih domaćih i inostranih atletskih klubova za čega su naravno potrebna ne mala finansijska sredstva. Jedini klub koji je na ekipnom prvenstvu Srbije za seniore, i seniorke nastupio isključivo sa svojim članovima bio je AK Sirmium predvođen selektorom i direktor seniorske ekipe AK Sirmium Slobodanom Macanović.\nVeliki gradovi, univerzitetski centri kao što su Beograd, Novi Sad, Niš i Kragujeva, prirodno imaju daleko veći broj sportista seniora – uglavnom studenata, jer u manjim gradovima nakon srednje škole omladina ili ide na fakultet u velike centre ili se zapošljava nakon čega je izuzetno teško ozbiljnije se baviti sportom. S toga je postojanje i uspesi seniorske ekipe AK Sirmium u gradu kao što je Sremska Mitrovica veliki uspeh.\nU pobedničkoj ekipi Radničkog iz Kragujevca najveću bodovnu razliku prema direktom rivalu iz AK Partizana je napravio Vedran Samac (inače član AK Sirmium) koji je koplje lansirao na izuzetnih 78,74m pobedivši sa 7m razlike takmičara AK Partizan Dejana Mileusnića, rekordera Bosne i Hercegovine čiji je najbolji rezultat karijere, iz marta ove godine 80,45m. Rezultat Samca je još jedna potvrda norme za seniorsko Evropsko prvenstvo u Cirihu nakon ostvarenja norme na međunarodnom atletskom mitingu Sirmium Pilum 16. jula u Sremskoj Mitrovici kada se koplje zabolo na 79,22m.\nObzirom da je Samac u poslednjih dvadeset dana na dva takmičenja ostvarivao 79m, a da su kvalifikacije u Cirihu 14. avgusta, za nedelju dana, i obzirom da su te daljine bivale dovoljne za ulazak u finale Evropskog prvenstva, objektivna su očekivanja da AK Sirmium i Sremska Mitrovica na ovom evropskom prvenstvu imaju dva finalista, proslavljenu Draganu Tomašević u bacanju diska uz Vedrana Samca u bacanju koplja.\nZadržavanja na granicama od 30 minuta


Kurdski borci u Siriji se povukli na 32 kilometara od granice, kao što je Erdogan ZAHTEVAO\nKurdi iz Sirijskih demokratskih snaga povukli su se na 32 kilometra od granice sa Turskom, javila je ruska agencija RIA, pozivajući se na neimovanog zvaničnika tih snaga.\nPrema navodima tog zvaničnika, Sirijske demokratske snage su spremne da razgovaraju o tome da se priključe sirijskoj vojsci kada kriza u zemlji bude rešena političkim putem, prenosi Rojters.\nPrethodno je zamenik ruskog ministra spoljnih poslova Sergej Veršinin rekao da su kurdske snage počele da se povlače sa područja u blizini turske granice u Siriji.\n- Sa zadovoljstvom primećujemo da se dogovor postignut u Sočiju sprovodi. Sve se sprovodi - rekao je Veršinin, preneo je Rojters.\nMoskva je već poslala određeni broj vojnih policajaca u pogranično područje između Turske i Sirije na osnovu sporazuma postignutog u utorak između predsednika Rusije i Turske Vladimira Putina i Redžepa Tajipa Erdogana.\nErdogan: Kurdski borci još prisutni u pograničnim područjima